text:
WILLEMSTAD – E promé evento di e fundashon Ride for the Roses Curaçao (RFTRC) pa rekoudá plaka pa e fondo di kanser PWF (Prinses Wilhelmina Fonds) ta tuma lugá djaweps dia 1 di desèmber ku e estreno lokal di e pelíkula ‘Sully’ den e teater The Cinemas na Riffort.
Fundashon RFTRC ta pasa e pelíkula pa rekoudá fondo. Na rason di 50 florin pa persona ta bende karchi. Por kumpra karchi serka e miembronan di direktiva di RFTRC, na Mensing’s Caminada, 24 Uur uit de Muur i Van den Tweel Zeelandia. Riba e anochi mes di 1 di desèmber ta risibí e wéspetnan for di 7 or ku entretenementu, kos di bebe i di ches, miéntras ku tin dos orador invitá: un persona ku a sobreviví kanser i señor Tobias ‘Tito’ Cordeiro. E último aki lo konta di su eksperensia komo purser na bordo di e avion di ALM ku dia 2 di mei 1970 ora kombustibel a kaba i nan a baha na laman 60 kilometer for di St. Croix den oranan di atardi. Den e kaso aki 23 persona a pèrdè nan bida, entre nan su kolega stewardess Margareth Abraham ku nan a honra dunando e plenchi na aeropuerto Hato su nòmber.
Storia real
E pelíkula ta trata e storia real di e kapitan Chesley ‘Sully’ Sullenberger di US Airways i e promé ofisial Jeffrey Skiles ku dia 15 di yanüari 2009 a skapa bida di 155 hende ora nan a disidí pa hasi un aterisahe di emergensia eksitoso den e riu Hudson. E dia ei buelo doméstiko # 1549 a lanta for di aeropuerto La Guardia na New York na kaminda pa Charlotte Douglas International Airport na Charlotte, na e estado North Carolina. Apénas tres minüt na kaminda na mas òf ménos 850 meter di altura e Airbus A320 a topa ku un bird-strike serio. Un kantidat di ganso a dal den ámbos motor i pone ku nan a paga. Sin un aeropuerto den serkania e kapitan Sullenberger a disidí pa baha e avion den e riu kaminda hopi barku ta trafiká di New York, esta e riu Hudson. Di e insidente aki na e riu tin imágennan real ku nan a meskla ku susesonan esenifiká na bordo i spesífikamente den e kabina di piloto. Tur 155 persona na bordo, tantu pasahero komo tripulante, a sobreviví.
Eror di piloto
Djis despues di e insidente prensa i e públiko grandi a deklará Sullenberger komo héroe, pero e mes mester a purba sigui biba ku e imágennan dje último minütnan di e buelo den su kabes. Komosifuera tur e esenanan aki ya no sufisientemente espektakular, e storia ta bira mas tenso ora e investigadónan Merikano di NTSB aparentemente tabata ke demostrá ku e kaso aki ta debí na un eror di piloto. Segun algun alegashonnan original, un di e dos motornan tabatin sufisiente kapasidat ainda pa por a baha e avion seif na un aeropuerto den besindario. Ta te despues ku a saka tur dos motor for di suela di e riu i a investigá nan, a resultá ku e pilotonan no tabatin niun falta. Na final e pelíkula ta mustra imágen di un re-enkuentro di esnan ku a sobreviví e buelo, tantu pasahero komo tripulante, den e museo di aviashon Carolinas kaminda nan a eksponé e avion ku a aksidentá.
Tom Hanks komo Sully
E konosido aktor Tom Hanks ta desempeñá e papel di kapitan Sullenberger i ku Aaron Eckhart den e papel di Skiles. Direktor di e pelíkula Sully ta Clint Eastwood i e senario ta obra di Todd Komarnmicki basá riba e biografia di Chesley Sullenberger i Jeffrey Zaslow. Na sèptèmber último a estrená e pelíkula aki na Merka. E pelíkula a hala salanan bon yen despues di diferente reseña positivo, pero el a lanta tambe hopi kontroversia pa loke ta e ròl ku National Transportation Safety Board (NTSB) a desplegá.
Por haña sa mas di e sine riba e trailer ofisial atraves di YouTube:
https://www.youtube.com/watch?v=mjKEXxO2KNE


c: text/html

text:
SETAR ta informa cu ayera alrededor di 7or di anochi, e servicio di yamada y parcialmente di data a afecta tur su clientenan di servicio di celular. Tambe clientenan di data cu excepcion di Cablenet a wordo afecta.
Mesora cu a detecta e problema, tecnico di SETAR a tuma accion. Despues di establece e causa di e storing a bai over pa lanta e sistema nan bek. Pa 1:38 am e red di celular y otro servicionan afecta a keda re-establece completamente bek.
Si acaso un cliente su celular ainda no ta trahando, e por paga y sende e celular di nobo y e lo funciona.

robotstxt: allowed

filter: keep


text:
Pregunta di Lektor
Dikon no ta permití pa pone publikashon di Testigunan di Yehova riba website personal ni riba retnan sosial?
Komo ku nos organisashon ta ofresé publikashon basá riba Beibel grátis, algun hende ta pensa ku nan ta liber pa kopia i pone e publikashonnan akí riba otro website òf riba retnan sosial. Pero, esei ta violá e Kondishonnan di Uso * di nos websitenan i ta kousa problemanan serio pa nos. Manera e Kondishonnan ta mustra bon kla, niun hende no ta permití pa pone plachi òf potrèt, publikashon elektróniko, marka registrá, grabashon di oudio, vidio òf artíkulonan di nos website riba Internet (loke ta inkluí kualke website, website di kompartí fail òf ret sosial). Dikon e prohibishon akí ta nesesario?
Tur informashon riba nos websitenan tin derecho di outor. Hende apóstata i otronan ku ta oponé nos ta purba di usa nos publikashonnan riba nan websitenan pa atraé Testigunan di Yehova i otro hende. E meta di e websitenan ei ta pa lanta duda den mente di e lektornan. (Sal. 26:4; Pro. 22:5) Tin hende ta usa informashon di nos publikashonnan òf e logo di jw.org den propaganda, riba produktonan ku ta na benta i riba nan aplikashonnan pa telefòn òf tablet. Pa protehá nos derecho di outor i marka registrá, nos organisashon tin e base legal pa prevení mal uso di informashon di nos website. (Pro. 27:12) Pero, si konsientemente nos organisashon ta permití hende, aunke ta nos rumannan, pone nos publikashonnan digital riba otro website òf usa e logo di jw.org pa bende merkansia, esei por pone ku korte lo no apoyá nos esfuersonan pa stòp opositornan òf empresanan komersial di hasi esei.
Nos por ta den peliger si nos ta download nos publikashonnan for di otro website ku no ta jw.org. Ta “e esklabo fiel i prudente” so Yehova ta konfia ku e responsabilidat di suministrá kuminda spiritual.” (Mat. 24:45) I pa distribuí kuminda spiritual, e “esklabo” ta usa su websitenan ofisial so. Nan ta: www.jw.org, tv.jw.org i wol.jw.org. Ademas, e úniko tres aplikashonnan pa telefòn i tablet ku nos tin ta: JW Language®, JW Library® i JW Library Sign Language®. Nos por tin konfiansa ku e websitenan i aplikashonnan akí no tin niun propaganda riba nan i ku nan no ta kontaminá pa e mundu di Satanas. Si nos download kuminda spiritual for di otro fuente, nos no tin niun garantia ku e no a ser kambiá na un manera malisioso òf pèrvèrso.—Sal. 18:26; 19:8.
Ademas, ora nos pone nos publikashonnan riba websitenan ku ta permití hende duna komentario, nos ta habri kaminda pa hende apóstata i otro krítikonan lanta deskonfiansa den e organisashon di Yehova. Algun ruman ta partisipá den debatenan online, i di e manera ei, nan ta trese mas reproche riba e nòmber di Yehova. Un foro online no ta e lugá apropiá pa “instruí hende rebelde ku suavedat.” (2 Tim. 2:23-25; 1 Tim. 6:3-5) Ademas, nos a ripará ku riba retnan sosial i websitenan froudulento tin profile na nòmber di nos organisashon, di Kuerpo Gobernante i di su miembronan. Pero, niun miembro di Kuerpo Gobernante no tin un website personal ni nan no ta riba niun ret sosial.
Ora nos dirigí hende na nos website jw.org, nos ta yuda plama e “bon notisia.” (Mat. 24:14) E websitenan i aplikashonnan ku nos ta usa den sirbishi ta birando mas i mas mihó. Nos ke pa tur hende benefisiá di nan. P’esei, manera e Kondishonnan di Uso ta indiká, nos por manda ehemplar elektróniko di un publikashon pa un hende via e-mail òf manda un link p’e ku ta hib’é na informashon ku tin riba jw.org. Ora nos dirigí hende interesá na nos websitenan, nos ta yuda nan drenta den kontakto ku e úniko berdadero fuente di kuminda spiritual, esta, “e esklabo fiel i prudente.”
^ par. 1 Te abou na e página inisial riba jw.org bo por haña e link ku ta hiba bo na e Kondishonnan di Uso. I e restrikshonnan akí ta apliká na tur loke ta disponibel riba nos websitenan.


text:
Awe Banco Central di Aruba (BCA) ta publica “State of the Economy” pa 2017. E publicacion aki ta duna un sinopsis di e desaroyonan economico local y internacional di e periodo aki. E puntonan mas importante ta wordo presenta abou, incluyendo un resumen di e indicadornan economico principal.
Na 2017, e economia Arubano a mustra desaroyonan varia. Despues di dos aña consecutivo di contraccion economico, un caminda pa recuperacion, aunke modera, a cuminsa. E estimacion di un crecemento real di 1,2 porciento ta menos cu e averahe den Caribe aunke comparabel cu paisnan similar manera Bahamas y Barbados.
Un biaha mas, turismo tabata e motor principal pa e crecemento economico. Apesar di un caida den e cantidad di bishitantenan, Aruba a nota un aumento den ingreso turistico atribui na gastonan mas halto pa turista, parcialmente asocia cu prijsnan mas halto pa camber di hotel. Tambe, turismo crucero a florece. Otro actividadnan economico a contribui poco na e entrada di divisa ya cu exportacion no-turistico a cai te na un nivel marginal, causa pa e paro di actividadnan comercial di transito di petroleo.
Inversion y consumo a keda modera durante 2017. Varios proyecto nobo grandi, manera e comienso di e Watty Vos Boulevard, e proyecto di Embassy Suites di 330 camber y e hotel na e aeropuerto no tabata suficiente pa compensa pa varios otro proyectonan di renobacion y expansion di hotel cu a culmina na 2016. Sinembargo, confiansa di comercio, especialmente den e industria di construccion, a mustra un mehoracion notabel durante e transcurso di 2017.
Di otro banda, confiansa di e consumidor a sigui deteriora, atribui principalmente na un empeoramento den e sentimento di e consumidor riba e futuro di e posicion financiero di gobierno y pa obtene un prestamo of un hipoteca. Indicadornan di consumo, manera entrada for di B.B.O., accijns y impuesto riba importacion, generalmente tabata positivo, parcialmente causa pa un aumento den compra di turistanan y mehoracion den cumplimento pa cu pago di belasting. Desaroyonan den credito bancario tambe a refleha un clima economico modera. Crecemento den credito general a keda principalmente limita na hipoteca pa vivienda. Credito pa consumidor a bolbe cai significantemente durante 2017.
Finansas publico a sigui debilita durante e prome mitar di 2017. Un mehoracion leve a wordo nota den e di dos mitar di aña, resultando den un indice di debe pa PDB di 86,9 porciento na final di 2017. Maske e situacion financiero di gobierno di Aruba a mustra señalnan di mehoracion, e fundamentonan a keda debil.
Por ultimo, e nivel di divisa neto a disminui cu 3,6 porciento na 2017. Aunke ainda riba di e nivelnan critico usa pa BCA, e tendencia di bahada den divisinan neto ta keda un motibo di preocupacion. Medidanan economico structural ta necesario pa diversifica e economia y engrandece e capacidad pa genera entrada di divisa di e economia.
Tabel: Indicadornan economico principal pa 2017
Indicador 2016 2017 Cambio
Ingreso hotelero pa camber disponibel (US$) 181 201 20
Cantidad di turista 1.101.954 1.070.548 −31.406
Bishitante di crucero 656.043 792.384 136.341
Ingreso turistico (Afl. miyon) 2.892 3.078 187
Permiso di construccion (Afl. miyon) 282,5 576,2 293,7
Importacion di machinaria y aparatonan electrotechnico (Afl. miyon) 279,4 296,5 17,0
Entrada di BBO (Afl. miyon) 94,1 104,2 10,1
Impuesto riba entrada y ganashi (Afl. miyon) 500,7 486,1 −14,5
Tasa di inflacion, promedio anual (porcentahe) −0,9 −0,5 0,4
Indice di confiansa di consumidor
(di cuater trimester, punto di indice) 96,1 94,6 −1,5
Fuentenan: BCA, ATA, CBS.
E publicacion completo ta disponibel riba BCA su website (www.cbaruba.org).


text:
MADRID, Spaña- Autoridadnan local a reconoce cu nan no tabata capas di controla e candela.
Un candela forestal declara dialuna ultimo den e localidad di Llutxent, den e provincia di Valencia (e parti oost di Spaña), ainda no a wordo controla y e candela a caba cu 2700 hectar caba, destruyendo mas di binti cas y forsa e evacuacion di casi 2500 persona.
E candela, cu ta avanza cu pasonan grandi den direccion di e localidad costero di Gandia, den su trayectorio a kima un zona di gran balor ecologico, un mondi di alcornoque centenario den cercania di e parke natural di El Surar.
Autoridadnan local a reconoce su impotencia pa cu e situacion. En concreto, e alcalde di Gandia, Diana Morant Ripoll, lo a reconoce vi ae radio Onda Cero: “nos no tabata capaz di controla un candela cu a bin ta creciendo, cu cada biaha tumando mas territorio”, Morant a splica cu e candela, a lo largo di diamars, “no ta disminui, e ta solamente sigui crece mei mei di e poblacion” y a lamenta cu “no ta wak cu e situacion di diamars lo por mehora pa diaranson”.
🎥Así se vivia el ocaso hoy en el incendio forestal de Llutxent #Valencia mañana a las 08:30h prealertada la @BRIFpradotwit con base en #Cuenca para sumarse a labores de extinción de este "gigante".Mucho ánimo a todos los medios intervinientes esta noche será dura! #IFLlutxent pic.twitter.com/p23k37roT0
— ATBRIF (@AT_Brif) August 6, 2018
E candela ta sigui di ta activo na dos luga, uno den noord, cu ta consisti di luganan na halto cu ta haci e acceso mas dificil y e lucha contra di e candela; y e otro den sur, cu ta mantene autoridadnan ariba alerta, gravemente preocupa pa e evolucion di e candela cu lo por yega na varios finca den e zona.


text:
Empresa Chiki July 2011
Oportunidat pa drenta E-business: E-e! E-business tambe ta un opshon! Ken ta kòrda ku ántes tabatin un empresa di produkshon di webu E&E na Rooi Catootje? E empresa no t’ei mas, pero e nòmber a keda den mente di hopi hende. Tòg e no tabata un prekursor di e kadena di negoshinan nobo den ambiente di ‘e’ – e-business, e-commerce,e-zone, etc. E ‘e’ den e kaso aki ta para pa uzo di medionan elektróniko pa hasi negoshi. Algun aña atras Kòrsou tabata entre esnan promé na mundu pa ankra den lei kon por hasi negoshi internashonal den e ramo aki...
- Kon atkeri algu den e-zone
- Curinde ta brinda fasilidat
- Kòrsou su bentahanan
- E mundu di e-tur kos
- CARILEC ta reuni na Kòrsou


text:
ORANJESTAD – ‘Rabiá i desapuntá’ èks minister Paul Croes ta ku e enfoke i trato di dje komo sospechoso mayó den e kaso di korupshon Ibis.
Djárason tabatin e promé seshon di preparashon. Ei Croes a kibra su silensio di mas ku un aña. E ta akusá algun prensa di a kopia informashon di Ministerio Públiko (OM) sin buska drechi. Prensa segun e ke duna e impreshon ku ta trata di e ‘kaso di korupshon di siglo’. P’esei e no a papia durante di e interogashonnan di polis.
Tabata difísil pa Croes defendé su mes. E ta konta ku OM un bia a entregá 1000 página den su sèl. “Anochi, pero despues di mei ora a paga lus, obligatoriamente. Miéntras ku lo a interogá mi e siguiente meinta. Segun OM ta e printer tabata dañá, p’esei no por a entregá e teksto mas trempan.”
“Donashon chikí, manera algun kaha di serbes”
Awor parse e kaso di korupshon no ta asina grandi mes, manera OM ke sugerí, e èks minister ta bisa. “Mas o ménos 900 kompania lo tabata envolví, a duna 2000 dispensashon di pèrmit di trabou. Dos listramentu di kas seka mi i mi a keda 86 dia den sèl di kua 80 den limitashon. Pero awor parse ta trata di 15 kompania so. I di donashon chikí na mi fundashon (Leadership in Excellence, red.) manera algun kaha di serbes pa evento polítiko. Loke ta normal pa otro polítiko aki, pero aparentemente no p’ami.”
E èks minister di Labor ta haña ku hustisia inhustamente ta trat’é komo kriminal pisá. E ta mira su mes mas komo un víktima di falta di un lei pa finansiamentu polítiko na Aruba. “Kisas esaki ta un momento adekuá pa kuminsá di konsipiá e lei.”
Mester trata e kaso penal pa kontenido ainda i p’esei Croes ta reservá den kontesta tokante e akusashonnan, pero na final e ta bisa ku e no a risibí ‘fabor òf pago pa dispensashon’ di pèrmit di trabou pa trahadó strañero. Ademas tur kos a pasa ‘transparentemente’ via su fundashon.
Awor e esposa tambe ta sospechoso
Pero den korte ta bisa ku Croes si lo a enrikesé su mes personalmente via e fundashon. Su shafùr, sospechoso tambe, entre otro ku e plaka di e fundashon lo a paga debe di estudio di Croes den eksterior.
Tin 24 sospechoso, entre nan sorprendentemente su esposa Melony. Ku awa na wowo e ta deklará na wes: “Niun kaminda den e 20 mil páginanan di e fail no ta menta mi nòmber. No tin otro motibu ku solamente ku mi ta e esposa di Paul Croes.”
Meskos ku su kasá, ta sospech’é di tabatin un trahadó doméstiko ilegal i di labamentu di plaka. Tambe OM ta sospechá Paul Croes di soborno pasivo, mal uso di su puesto, malversashon di plaka di fundashon, i partisipashon na un organisashon kriminal den un puesto di mando.
Kastigu pisá
Fiskal Gerretschen ta papia di ‘kudishi’ i ‘instigá ámtenar pa kometé sierto akto’ i fabor pa amigu. E sospechosonan ta entre otro ámtenar, intermediario di pèrmit i kompania ku a soborná e minister. Un kantidat chikí a papia, loke den un komunidat chikí ta hopi mas difísil, fiskal ta bisa. “Ku esaki nan a mustra kurashi.”
P’esei OM ke kastigá e otro sospechosonan pisá, pasobra e mayoria di nan no ker a koperá i a keda ketu. Esaki ta konta pa Paul Croes tambe, pero esaki di repente djárason den korte a mustra ku e ta dispuesto na papia.


text:
SMAC ta presenta e premionan pa 2015, PABIEN y DANKI pa boso participacion den Carnaval 61. Aruba’s Grand Carnival Parade San Nicolaas – Ganadornan Roadpiece Campeon 1. OPC – Colour of Nature Continue reading
Author Archives: zoomaruba
Comite Olimpico Arubano ta firma documento importante cu Olympic Solidarity pa desaroyo di nos entrenadornan deportivo Arubano.
Cumpliendo cu un di su tareanan principal, esta continuo asistencia na su federacionnan afilia den nan desaroyo general, recientemente a tuma luga na oficina di Comite Olimpico Arubano Continue reading
Pa prome bes den historia Biblioteca Nacional ta habri “nonstop”
Minister Hooyboer-Winklaar ta anuncia:Pa prome bes den historia Biblioteca Nacional ta habri “nonstop”Cu hopi satisfaccion Minister Michelle Hooyboer-Winklaar ta anuncia cu entrante diamars dia 17 di februari 2015, Continue reading


text:
ORANJESTAD – “Mi ta para aki cu sentimento mixto. Alivia cu e caso a cuminsa pero alavez desapunta pa e forma con ministerio publico ta trata e caso” tabata e prome palabranan di e ex minister Paul Croes dirigi na e huez cu a trata e regiezitting di caso Ibis awe. Tabata practicamente na final di e caso, cu huez a duna Croes y otro sospechosonan e oportunidad pa dirigi nan mes na e huez. E casa di Croes, Melony Paesch tambe a hiba palabra, pero Giovanni Capriles, no tabatin e necesidad ey. “Mi consenshi ta limpi. Mi ta laga mi abogado haci su trabou”, Capriles a bisa. E otro dos sospechosonan Roque Aparicio y Selma Arends no a hiba palabra.
CROES
Tabatin hopi interes pa e declaracion di Croes, mirando cu a resulta cu Croes a usa su derecho di ‘keda keto’, (zwijgrecht) tur e tempo aki. Croes a cuminsa na splica cu e tin sentimento mixto. E ta alivia cu e caso a cuminsa pero nada contento cu e forma con ministerio publico ta trata e caso. “E tabata un periodo hopi pisa pa (nos) famia” Croes a sigui bisa. El a referi tambe na e periodo ‘largo’ cu ministerio publico a dedica na e investigacion. “A dedica dos aña na un investigacion. Un investigacion profundo. Y ainda no ta cla cu investigacion” Croes a sigui bisa den corte.”Mi ta desapunta, mi ta rabia” e ex mandatario a bisa. A referi na e 20.000 documento cu el a ricibi apenas 6 siman, y cu no tabatin tempo suficiente pa prepara pa esaki. “Esaki ta prueba cu e informacion no ta cuadra. Banda di e hecho cu e ta un tempo hopi cortico, (ainda) tin cierto dossier cu no ta completo”. E la referi na e sumanan cu ta wordo menciona, pero cu no tin ningun cifra completo. “Si mi mester defende mi mes, mi mester por sa pakico mi mester defende mi mes” Croes a sigui bisa. Berdad cu haci fout ta humano (refiriendo cu OM a bisa cu aki aya por a omete cierto documento y papel), pero ta sinti cu a stroba su derecho di defende su mes. Y basa riba esey, entre otro Croes a opta pa usa su derecho di ‘keda keto’. Ademas e hecho cu tin yen di hende cu ta djis declara cos contra dje, e mester sa sigur prome kico tur a keda declara. Croes a bay bek na e periodo cu e tabata deteni 10 dia den un cel, unda cu anochi 9’or y mei e la haya 20 minuut pa repasa cantidad di documento bou di luz di flashlight, pa por defende su curpa su manese.
HORCAN IRMA
Croes a conta di su detencion cu mester a dura 2 siman pero cu finalmente a dura 80 dia. “Mi a sinta 80 dia bou ‘restriccion’. A bisami cu e lo dura 2 siman” Croes a sigui bisa. Pero a bisami cu ta debi cu tabatin horcan Irma cu a azota Isla Riba, mester a manda personal di Ministerio Publico pa e islanan ey pa por traha eynan. Pues no tabatin personal pa sigui cu e caso Ibis. “Con mi por tin confianza den un proceso aki” Croes a sigui bisa. Ademas e ta puntra su mes con e por haci declaracion bou di e circumstancianan aki. “Pesey mi a uza mi ‘derecho di keda keto. Mi kier claridad. Mi ta haya simplemente cu esaki no por. No ta normal loke ta pasando cu mi caso” Croes a sigui bisa. Y finalmente, e la bisa “Mi kier sa specificamente di kico mi ta wordo culpa”. Oficialmente e ta wordo acusa di 6 cargo, for di corupcion pasivo conhuntamente cu otro of otronan, en contra di su deber den e periodo di prome di januari 2014 te 28 di maart 2017, ambtsmisbruik conhuntamente cu otro of otronan den e periodo di 20 di april 2015 te 30 di januari 2017, malversacion conhuntamente cu otro of otronan di placa di e fundacion S.L.&E. den e periodo di 18 di december 2014 pa 28 di maart 2017, labamento di placa (gewoonte witwassen) conhuntamente cu otro of otronan den e periodo di prome di januari 2014 pa 28 di maart 2017, empleo di un persona indocumenta conhuntamente cu otro of otronan den e periodo di 20 di december 2016 te 28 di maart 2017. Pone un persona den ocasion pa e viola LTU den e periodo aki. Mas subsidiario, laga un persona indocumenta traha, participacion na un organizacion criminal den e periodo di prome di januari 2014 te 28 di maart 2017. E cargonan ey mester wordo proba pa Ministerio Publico ora cu e caso bin dilanti.
ORANJESTAD – Ministerio publico a dicidi pa apela e sentencia den caso Fist (asesinato na de Vuyst), ya cu nan no ta di acuerdo cu e sentencia. Den e caso, ministerio publico a pidi bida largo pa e sospechoso Chalgut, pero debi na circumstancianan, huez a dicidi pa duna e sospechoso ‘solamente’ 20 aña di castigo di prison. Segun vocero di ministerio publico Ann Angela, “ e motibo ta cu OM a exigi principialmente bida largo como castigo maximo. Huez a mantene un otro cualificacion y pesey a yega na un otro castigo maximo. Dus ey tin un diferencia, esta, den e haltura di e castigo maximo”. Esey kier men cu e caso lo keda trata di nobo, cu consecuencia cu e caso por haya un otro buelta.
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.


text:
Pa hasi tráfiko mas seif, polis ta hasi kòntròlnan regularmente. Manera pa duna but pa kore sin rèibewèis, kore dor di lus korá, kore sin faha di seguridat, i yama na telefòn sin set di ‘hands free’ i kòntròlnan pa velosidat.
Kontrolá pa poseshon di un karchi di inspekshon tambe ta kai bou di esaki. Di e manera aki, ta stimulá kada doño di kada vehíkulo pa bai laga su outo ser kontrolá dor di Keuringslokaal kada dos aña pa seguridat den tráfiko.
Kòntròlnan di tráfiko no ta wòrdu hasí solamente pa prevenshon di aksidentenan. Polis ta kontrolá regularmente tambe pa poseshon di prueba di seguro i prueba di pago di impuesto. Si kada partisipante den tráfiko sigurá su outo bon, tur eventual daño den un aksidente por wòrdu regal mas fasil. Pa e impuesto ta konta ku e mester wòrdu pagá pa e poseshon di un outo.
Anualmente polis ta duna un gran kantidat di but.
Pagamentu di but di tráfiko ta tuma lugá na Receiver’s Office. Si akaso e but no wòrdu pagá na ora, ta invitá’bo pa paresé den korte. E ora i fecha di e seshon den korte ta indiká riba e but kaba.
Durante di e seshon den korte di tráfiko, e hues lo puntra e sospechoso un par di pregunta formal, manera: abo ta esun pa kende nan a skibi e but. Despues e sospechoso ta wòrdu informá ku e no tin obligashon di respondé niun pregunta. Despues e hues ta hasi algun pregunta i e sospechoso ta haña e oportunidat pa duna un splikashon.
E fiskal ta haña un chèns pa duna su opinion i e ta formulá su èis.
Alfin e hues ta tuma un desishon den forma di un sentensia. E sentensia por ta:
- Apsolushon (vrijspraak), òf
- Ser hañá kulpabel sin duna un kondena;
- Un multa i/òf detenshon (supsidiario).
Generalment e hues ta oumentá e but i ta dikta un detenshon supsidiario tambe. Si no paga e bu, por ehekutá e detenshon supsidiario. Den e sentensia di e hues bo ta haña 1 dia di enkarselashon pa kada NAF 50,- di but sentensiá. Un NAF 300,- kemen ku si keda sin paga e montante, lo por sinta un sentensia di detenshon supsidiario di 6 dia.
For di yanuari 2013 Ministerio Públiko a empleá un deurwaarder penal. E deurwaarder penal lo wòrdu implementá aktivamente pa ehekutá butnan. Ministerio Públiko ta konsehá un i tur pa paga butnan na ora na
Receiver’s Office. Si keda sin paga na ora, bo ta riska e ehekushon di un detenshon supsidiario.


text:
SVb Cera Diaranson 10 januari 2018
En conexion cu actividadnan interno, tur oficina di SVb ta cera pa publico riba diaranson 10 januari 2018.
Riba e dia aki por notifica AO (meld ziek) online mediante e formulario riba nos website www.svbaruba.org.
Notificacion di AO mediante 527-2782 riba e dia aki no ta posibel.
Diahuebs 11 januari 2017 tur oficina di SVb ta habri na e orario normal atrobe.
E ceramento no ta afecta e sistemanan riba e website di SVb.
Nos ta ofrece nos disculpa pa e inconveniencia aki.


text:
Historia
INSTITUTO DI CULTURA ARUBAIntroduccion
Dia 30 di september 2003 ta haci 25 aña cu Instituto di Cultura
Aruba (ICA) a keda oficialmente institui. Cu introduccion di un website
ICA ta desea di brinda e comunidad e servicio di percura pa nan haya
informacion riba diferente tereno cultural y tambe di usa e web-site
di ICA pa nan pone nan informacion cultural.
Historia di ICA
ICA a keda oficialmente
institui. Na 1979 sr. Booi mester a baha cu penshon pero el a keda
fungi como Hefe di ICA te 1 di juli 1980.
Na aña 1963 Minister di Cultura y Educacion di Gobierno Central
di Antiya Hulandes, sr. I. C. Debrot, a institui un departamento
cu lo pone atencion riba tur asunto cu ta relaciona cu Cultura na
Aruba. Pa e departamento funciona optimalmente, tabata necesario
pa nombra un hefe. E persona aki mester ta un persona completamente
integra den e comunidad Arubano y alabes e mester ta na altura di
e bida cultural riba e isla. Segun Minister Debrot, e persona adecua
pa e puesto di Hefe di e Departamento pa Cultura y Educacion na
Aruba tabata señor Hubert (Lio) Booi. Sr. Booi a fungi como
Hefe di e Departamento di Cultura y Educacion di aña 1963
te na cuminsamento di aña 1978. E departamento aki tabata
situa na e di tres piso di Oficina di Post.
Na cuminsamento di aña 1978, Gobierno Insular di Aruba tabatin
e pensamento pa prepara e pueblo culturalmente den preparacion pa
Aruba su Status Aparte. A acerca sr. Booi pa cuminsa traha riba
e vision aki y e proposicion di sr. Booi tabata pa duna e departamento
un nomber na Papiamento. E nomber cu sr. Booi a bin cune tabata
Instituto di Cultura Aruba y dia 30 di september 1978,
Na 1980 sr. August (Juchi) Croes a keda encarga cu e departamento
como Hefe interino y dia 1 di maart 1982 sr. Leo Tromp a keda nombra
como e di dos Hefe di ICA te fin di aña 1995 ora el a baha
cu penshon. Señor Evelino Fingal, como Hefe interino, a keda
encarga cu e maneho di ICA te na aña 1998 despues cu Gobierno
di e tempo ei, a forma un Team di Maneho pa traha riba reorganisacion
di ICA. E team aki a keda desolvi na januari 2001, ora cu sr. Frank
Croes a keda nombra como Hefe di ICA. Dia 15 di januari 2001 sr. Frank
Croes a asumi su posicion como e di tres Hefe di ICA. E Hefe nobo
a mantene e mes un structura di e seccionnan ya existente desde 1996.
Esta e seccion di arte dramatico, seccion di escultura/arte plastico,
Museo Aqueologico Aruba, e seccion administrativo y e seccion di yudansa
tecnico pa actividad cultural. E falta di diferente seccion manera,
por ehempel, un seccion di investigacion y un seccion pa literatura
y idioma, ta stroba ICA di funciona optimalmente y pa ta mas activo
riba mas area cultural.
Meta
E meta cu Gobierno Insular di Aruba na aña 1978 a institui
Instituto di Cultura Aruba tabata pa prepara e pueblo di Aruba culturalmente
como anticipacion di su Status Aparte. Despues di Status Aparte
di Aruba na 1986 e meta di ICA a cambia y a bira conservacion, mantencion
y promocion di nos cultura den un forma mas amplio. Tambe ICA mester
a percura pa difusion di nos cultura.
E desaroyo multicultural
nobo ta exigi pa ICA, den un termino cortico, bin cu un plan di
accion pa primeramente analisa e situacion y pa despues bin cu un
plan structural pa un termino largo. Di e forma aki e Instituto
por propaga e cultura di Aruba como un identidad nacional. Tambe
ICA mester sigui desaroya, consolida y stimula e consenshi socio-cultural
di e comunidad Arubano.
E mester haci esaki dor di:
- conserva e
herencia cultural Arubano;
- fomenta un
participacion maximo di tur esnan envolvi den desaroyo y implementacion
di e maneho cultural;
- promove e cultura
propio y stimula e participacion di e comunidad multicultural
den diferente expresion;
- stimula desaroyo
di forma nobo di expresion cultural propio y sostene diferente
organisacion;
- motiva e integracion
di imigrante den e cultura Arubano;
- percura pa
tin un balance efectivo entre e formanan cultural;
- proyecta cultura
Arubano den exterior dor di busca y mantene contacto nacional
y internacional pa intercambia informacion, expresion y otro manifestacion
cultural;
- contribui na
desaroya un infrastructura pa e sector cultural na beneficio di
e comunidad Arubano y pa sostene e sector turistico.
EdificioDurante
e periodo di 1990-1991 a cuminsa planea detaye pa restauracion di
e edificio aki.ICA
a muda temporalmente den Layex Building na Wilhelminastraat nr. 9.
E restauracion a dura te na final di 1995 y te awe ainda ICA ta situa
den e edificio banda di misa na Playa.Logo
Na principio di aña 1978 ICA tabata ubica den un parti di
e edificio caminda San Pedro Hospital tabata situa. Na aña
1979, Gobierno Insular di Aruba a cumpra e edificio Maria Convent
situa na J.E. Irausquinplein 2-A, for di St. Catharina Stichting
y ICA a muda den e edificio aki.
E logo cu ta simbolisa un era nobo ta un diseño di señor Frank Croes, Hefe actual
di ICA. E logo ta inspira riba e arte indigena Arubano, haya den e
cueba di Fontein. E colornan ta representa e diferente rasa cu ta
forma parti di nos comunidad. E blokinan ta e diferente componente di nos cultura
cu a keda forma dor di interaccion di diferente cultura. E interaccion
aki a resulta den un sociedad multicultural y e unidad aki ta refleha
den un armonia unico na mundo. E circulonan ta representa nos norma,
balor, custumber y expresion tipico, cu ta forma e base di nos cultura.
E rand color cora ta e calor humano Arubiano cu ta mantene e union
di nos comunidad.
E hecho cu e colornan ta sali for di e rand ta indica cu cultura ta
dinamico y den un desaroyo continuo.


text:
Parlamento ta duna homenahe na Sir Hensley Meulens den kuadro di promé lustro di Curaçao Baseball Week
Djabièrnè 8 di desèmber den sala di eksposishon di nos Biblioteka Nashonal Frank Martinus Arion, Presidente di Parlamento sr. William Millerson huntu ku miembronan di Parlamento i algun invitado a reuní ku Gerensia di BNK pa duna un homenahe na Sir Hensley Muelens pa e echo ku e aña aki Curaçao Baseball Week a kumpli su promé lustro. Den su diskurso sr. Millerson a referí na tur e sakrifisio i logronan ku nos deportista a logra poniendo Kòrsou riba mapa mundialmente.Na nòmber di Parlamento a entregá Sir Hensley Meulens un plaka di merito pa tur su labornan hasí.


text:
Niun diskushon. Niun solushon ofrese despues di dekadanan di e Apartheid pega den institutonan ku nos ta yama ensenansa i e hendenan ku ta domina e strategia pa tene skolnan di fundeshi pober pa asina tene yunan pretu pober ku e kalidat abou den nan klas pa pasa un prueba di EFO kompara ku skolnan ku ‘plaka’ ku si lo mira un futuro mas briante ku ayudo di nan skol i forsanan di kapital. E regla di oro di opreshon na Korsou i Karibe ta ku e yu pober pretu tin ku keda pober pe riku por keda blancha riku. Pa semper. Niki..
Category: ensenansa
Amado Römer 30:69
For di skrituranan di liberashon Amado Romer kapitulo 30 versikulo 69: Si bo abuza di trahadonan, ninganan derechi, un salario hustu bo por spera un rebelion laboral pretu.
Antikristu Chiki
Kabes i stoma ta gruña
un alkemestria ku ta duna empoderamentu spiritual
den regionnan selestial
kaminda Selikor
no ta pasa pa 3 siman.
I no tin niun partisipashon
na un quiz di matematika
paso much’i skol pober
no ta konta
Manera
Johan van Walbeeck
Schweitzer
Vigdis Mensing-Jonckheer
Schroeder
Papiando ulandes lo salbabu
Aktuando makambiá lo resusitabu
Periodista pretu
pero
e no sa ainda
Skibi, raporta
tokante su komunidat
mane e ta na
Terneuzen o Goeree Overflakee ainda
Atabo awo para den un masa
ta grita pa un kambio tur kara skarpion dek ta
wak bo straño.
Solidarismo un bisio,
pa bo sobrebibi
bo mester di niun sinti,
agrediendo, hode esnan
debalua ku semper
b’a skupi afo.
Labor pretu feminino barata
T’asina b’a gana bo miones
Niun fondo di penshun
Niun sindikato
Diabel stima plaka
paga un abogado
lage gaña ko’i kens
pa hende sigi kai
den e graf di
genesidio pretu finansiero.
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado
Pulpito di prensa pagá
ta mente di hende.
Basha káká riba e grupo
elektoral mayoritario klase trahado
bisa ku nan ta bubé
votando robes,
nan ta bobo,
selektando partidonan robes
pero ta nan plaka si ta soru
ku e patronisado komersial
por pasa aviso na
bo emisora pa abo i
bo klase di ‘hende drechi’
por kome.
Ekonomia politiko di falsedat mediatiko di hubilo.
Skucha bon nan kurason
ta pomp asido.
Radio un refugio di ribirishi
Korant un sanktuario di sensashonalismo
Empresario den su imperio perverso
Honor ne redentor
Boutisa den yorá di un
multi mionario, rifero
Mansedumbru t’esun ku kere
ku nan mes t’e salbado,
wak pa bo n’ hoga den
e arka di adorashon.
Baron di weg’i number
ta indoktrina un pueblo
i ekspropia miones feu
nan saku i bin broma ku
K I R I W I C H I
Un pastor ta indoktrina
ku beibel den man
ranka bo diesmo i
indignifika dons
di bo yumuhe.
Tata spiritual di
e apostel bon proteha bou
di alanan dje periodistanan angeliko
Ku boka ta konfesa
fieldat na Kristu
Ku kurason silensioso
ta sera aliansa ku Satan
Kuenta di banko na Suisa
YDK blanku ke ta e mesias ekonomiko i politiko di un pueblo pretu empobresa
Kuantu hendemuhe pretu ta doño di un pomp di gasolin?
Kuantu muhe blanku ta brasa bara na Piskelat?
Bo predikashi komersial pega den purgatorio
Bo fe frakasa den un fiernu temporal
Santoli p’e sinberguensanan
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado
Papiamentu, Un Kaso Babeloniko
E ta un tiki beledigend den sentido ku e kaso ta politiek omkleed. Pero nos lider a hasi uzo di su zwijgrecht. Tende’ki Dwight ami a reta nan tur ku e muhe ei ku blinddoek bisti no ta siegu. Openbare Ministerie ta akusele di a tuma plaka, geschenken, giften di Corallo. Djis warda, sinta ketu ketu paso Peppie ta bin aden i desbarata tur bewijs ku nan tin kontra dje. Kos serio, nos ta un partido drechi, niun hende por koop nos om. E forsanan kolonial ke loop vooruit e feitnan loke ta algu kondenabel. E ta inosente te ora e tegenoverstelde ta proba dilanti wes i mi ta eens ku e gritu pa subi kaya, nos hustisia ta zoek. Nan tin ku para e kleineermentu di un komunidat djis pasobra e barbertje moet hangen nan lo hasi tur kos den nan poder pa preveni ku e wes lo keda boven de partijen. E no ta sier e kadena hudisial aki, nos mester mas yu di tera patriotiko den e instituto ei.
Mi tin sigur ku esaki lo kaba na opruiing, bo no por asesina su karakter paso e tin tantu mil voto pintando e komo un boef ku a verduister plaka. E baina aki achteraf a kansa mi kabes, nos no ta interesa den repliek, dupliek, ni nos ta wori si nan por kulpabilise di ambtelijke korupshon. Pero toch op zijn zachtst gezegd e lastu dianan aki tabata leerzaam. Ta di warda wak si nan lo trekke in su actief kiesrecht. Otronan a bedei ku un sosiopat ta hasi asina zielig pero esaki te preis ku e tin ku paga pa su martirsashon, diolaga su ser kerinan lo kuide pasobra e ta un peliger pa su mes. Nan ta brua hende si ku nan gewoontes tiki djaki, tiki djaya, nan ke bringa kolonialismo pero nan no ta protesta, ta mane e abuzo pa nan ta hopi lekker of mane TelecuracaoFM su slogan: ‘Gewoon Heavy‘. Tres aña largu nan no a buska sosten internashonal, lagando e lamchi kana bai abatoir, hopeloos ku e politikonan aki. Prensa tambe, tur a beken kleur, hasta tin un korant ku a skibi un editorial ku esaki si nan no ta bai tuma dje makambanan pero ku koningsdag e bandera rood, wit, blauw ta bula haltu aya na Otrobanda. Ai no yu, ken por ku tantu hende charlataniko he? Aunke mi no ta gusta papia ulandes den mi idioma Papiamentu manera bosnan henter dia tur ora ta hasi mi ta splikabu ku tur ta un tou di Kumbu, na ulandes nan ta bisa un dwaallicht.
Edsel Evertsz, Un Bos Soshal Den Mundu di Komunikashon Radial
Djasabra ultimo a rekorda un dekada di e ousensia fisiko di un produktor grandi di notisia na Korsou.
Un Santu Sakrefisio dedika na e hefe di redakshon di radio Hoyer sr. Edsel Evertsz ku den su tempu a pone un emblema den opserva desaroyonan notisioso i transmiti esaki na su manera pa e publiko. Ta un misterio ku despues di dies aña ni doño di radio Hoyer, su koleganan i kompañeronan den atmosfera di prensa no a yega na e konklushon inevitabel ku mester duna un sorto di homenahe na su persona den forma di un premio di periodismo, un konferensia, debate nashonal pa konsientisa mundu di prensa pa alsa nan nivel.
Edsel Evertsz a duna su pida den periodismo radial i speshal den e oranan di atardi kaminda e tabata habri e oportunidat pa pueblo por a yama i duna su opinion. Den un era kaminda e programanan di ‘yama papia’ tabata basikamente reserva pa Z86 i Hoyer. Manera 5’or bati tur hende tabata klaba pa skucha Edsel ku su topikonan di dia ku a yuda yena korantnan ku fasildat. Transmishonnan maratoniko no tabata algu abnormal, papiando oranan largu riba perspektivanan politiko, soshal, kultural ku ta influensia bida diario. Ta straño ku su aporte pa e klima di opinion i indirektamente huntu ku e oyentenan un tesoro di edukashon sosiopolitiko no ta keda rekonose pa e mesun komunidat di medionan di komunikashon. E ta rekonfirma e kultura di ignoransia den prensa pa uza historia i su hendenan di balor pa un ruta di asenshon pa evalua i eleva e produkshon di notisia na un nivel liberatorio pa tur su suidadanonan. Den tradishon di Edsel por konstata ku e zamurunan i hendenan sabirrrr nunka lo siña.
Chinaçao
E kaha di Agio ta yen yen
(Eks) Minister Palm: 300 minimarket, nos a disidi ku ta pone un moratorio, lo no duna permit di establisementu te fin di 2016, nos mester sa ki tipo di pais ke.
E kaha di Velasquez ta pata pata yena ku biyete
E kalkulado ta mal bati
E kaha seya no ta traha
Lucky six
Kong li hardware
Hua Jian
Da You
E prome konsul general chines a bin keda den hotel pa 12 luna, despues ela bai buska un kas i muda na su residensia. Kapitalismo Kung Fu ta haragan
“Nami e resibu” t’e kodigo ku ta hasi su kara hostina, wowo yena ku desgusto mientras e ta vigila su fletskrin pa niun hende horte ora e mes ta horta.
Wah Fei
Heng Chang
Yuan Fu
Toi San
Sing Fun
Shik Tong Chang bosero komunidat chines: 320 toko, 5000 ontvanger ta hana tur luna 1.600.000. Nos ta kontrubui. Negoshi ta bon semper tanten e ta legal.
Kacho ta skupi riba mansa, kacho riba lembementu rab’i porko
I muskanan ta bula ront, I YDK ta sigui kome, chupa dede
Aviso ta bisa: ta buska un kunukero mester por papia chines i papiamentu
Poder ekonomiko ta keda solidifika pa un identidat fuerte
Mester di pretunan pa nos bibaaaaa
aaaaaaaAaaaaaaaA
Hong Kee
Big New
Hua Run
Luna Park
Aguasol
Alaska
Tim Magno den diskotek chines papiando riba independensia
BAB: miones di e ganashi dje tokonan chines-YDK ta bai afo, nan no ta keda inberti na Korsou
Kara punta paso ba bisa e koi no ta pan, e mansa no ta sirbi
Ata Sulvaran ta defende panaderia chines ku ta bende pan neshi djaka den korte. Plaka prome ku patriotismo.
Fokus Elrich, nos chinesnan ta fokus otro, nos no ta mas sabi ku bosnan
Xiong Fu
Jen
Peng Hong
Rui Xing
Xin Mao
Fruta berdura fresku
Unda nan ta anto?
Sra, pan mester tin un fecha di produsi i vensementu riba dje. No tin debate.
Nunka ba tende e koi? Oh.. Ta konta mesun kos pa beleg, bon. Si beleg, keshi, worst, ham eseinan.. Fecha mi amor, fecha..
Cali Manuel pa Direct 107.1: sra (min Jacoba) a mira chines na SDK (pa areglo Brooks Tower pa stranhero)? Minister Magali Jacoba: “No mi no a mira niun.” CM: “Ta kon nan ta regla nan kos?” Min Jacoba: “No, mi no sa.”
Zhong Xin
Hua Mei
Wah Fung
Guang Xing
Lan Yuan
Portuges ta bende ku chines paso e pretunan ku tbt traha pe nunka e tabata ke duna oportunidat pa nan subi di posishon i manega e negoshi.
Bo tin klabu? Kiko ta klabu? Pa kiko bo mester di dje?
Media: chines ta un komunidat trahado positivo
No nan ta kolonisa ku forsa ekonomiko danando kultura empreserial pretu
Hua Shop
Zhong Qiao
Sing Lieng
Shun Rong
Miracle
Happy
Antilles dryclean
10.000 florin permit bou mesa
Tereno a keda kla, edifisio a keda kla
Misa ta sera, sede ta sera, chinu ta habri tur ora
Nan ke kumpra Campo
Nan ke kuminsa un banko
Dikon bo ta kana mi tras?
Queens
Big World
Bow Wow
Tjen Sing
Sai Kung
Hung May
Hang On
Chang Long
New Lin Hong
Wu
Ming Round
Kim Sing
Yu Shiny
Ling Hua
Yet Kong
Ya Zhou
Lee Oun obanda
Sheng Xing
Fridi Martina – Siegu Pa Kolo
Fridi Martina 15 di yanuari, 1950 – 11 di mei- 2014 “Kolo di kueru ta un dje hopi medionan ku ta keda uza den e komponentenan di e politika di dividi i reina denter un sosiedat di eksplotashon.”
5 Aña Despues di 10-10-10, Un Lustro di Lamento
“Ta tin preshon riba hopi radio, a ordena pa nan kopera, emisora ku n’ kopera temp’i elekshon ta keda kumpra. 10-10-10 warda 10-10-10.
“Banko a kobra. Su sen di bono, haña sen kompletu paga i mesora nan a propaga interes di spar lo keda baha” (c) Chin Behilia
Den e temporada di 2005 pa 2009 kaminda pueblo den un klima di informashon konfuso riba nivel akademiko mester a disidi den un forma manipulativo ku nan ke biba den un Korsou outonomo den reino ta tin hopi bataya pa gana e guera di identidat pa mantene e elite ekonomiko na poder. E trayekto pa yega na un restrukturashon estatal tabata plama ku susesonan kaminda por detekta kla kla ken tabata na fabor na negosha debe di gobiernu pa un outonomia na mochi. Bo ta tin e independentistanan ku tabata kontra rekolonisashon ulandes, e otro banda dje spektrum tabata e eks pro Antias ku a haña nan mes ta boltu pe finansas i a bira vlatapa outonomista ku hopi rasinchi holandia i mei mei bo ta tin esnan ku no kier a mira Korsou tin su mes pasaporte komo pais soberano ni tampoko tabata kere den un status aparte plus manera Aruba pero karakteristikanan kan kan lealtat na e gobiernu di Den Haag.
Na desember 2006 e minister di finansas di PNP sra Ersillia ‘Zus’ Delannoy tabata asina ariba abou dje agitashon popular ku Helmin Wiels a laga baster riba e proyekto estatal di PAR i PNP ku e a propone pa sientifiko sosial bai inbestiga e estado psikologiko dje poblashon pa buska un manera kon ta deshasi di e kompleho di inferioridat. Segun Delannoy (Amigoe 15 dec) den un debate den parlamento hopi frustrashon a bin ariba i palabranan manera ‘kurasoleño legitimo, enemigu komun Ulanda i un bataya entre pretu ku blanku’ a skeiru pa dera e slotverklaring of mas popular bisa: ‘sloti’. E inbestigashon mester a saka afo ‘kiko tabata robes den sosiedat’. No muchu mas lat prome ku referendum di 2009 e minister di finansas tabata forsa pa revela su mes kompleho ora a sali na kla ku e ta tin un diskushon ku diputado di struktura estatal sra Zita Jesus-Leito kaminda ela tilde di ‘stop lembe e makamabanan’ poko durante e supuesto negosashonnan pa Korsou outonomo den reino.
E kara di Frente Obrero Liberashon Trinta di Mei 1969 pa hopi tabata Papa Godett ku a vishona e partido komo un wardado pe pueblo pretu ku a keda marginalisa den un pobresa krea pa e elite blanku i ulandesnan aki i na Ulanda. Bou di guia di yu Anthony kos gradualmente a kambia. Durante e kongreso statuario na november 2005 despues dje referendum konstitushonal a konklui ku pa FOL e Yu di Korsou ideal mester ta: “Un persona ku ta mentalmente independiente, ku un sentido haltu di patriotismo, ku un grado aseptabel di formashon i preparashon i ku ta kumpli ku su responsabilidatnan komo siudadano.” Den mundu nobo di FOL finansiamentu for di Den Haag lo mester a krea sirkumstansianan pa e gobiernu lokal huntu ku komersio por a bira e skulptor di e YDK nobo, serando un aliansa ku partidonan neoliberal ku net kontrali dje idealismo di FOL a konstrui dependensia mental i patriotismo ulandes pa e yu di tera ku tiki preparashon pa sirbi e interes ekonomiko di kapitalismo krioyo.
“E debenan di pais (Antias) no ta debenan di Korsou i no mester keda buta riba e isla (Korsou) ku o sin yabi di repartishon. E debe di pais (Antias) ta un debe di reino. Ulanda ta liber pa kita e debe aki o responsabilisa reino pe.” Erich Zielinski (2005)
PAR e arkitekto di e remodelashon estatal a opta pa plaka ta e salbashon pa un pais. Ku nan minister-president Emily de Jong-El Hage ku a keda sinkretisa komo santu patron dje rikunan krioyo, klase medio konservativo i ulandesnan. “Ulanda stima nos i bo no por kome dignidat” tabata frasenan memorabel di su identifikashon ku e (eks) kolonisado i e saku di plaku ku por a reskata i dignifika bida di hende enbes di terkedat outonomista i independentista kedando bashi den ‘miseria’. Ehempel klasiko di e amor pa Ulanda dje grupo spesifiko aki tabata ora De Jong-El Hage riba 10-10-10 mes band’i prinses Maxima i prins Willem-Alexander na Awasa malu malu purbando di kanta Wilhelmus e himno di Ulanda huntu ku e pareha real. Sin sa 97% dje letranan tirando para, riba un karaoke konstitushonal tratando di demostra bon sirbitut karibeño.
(La Prensa 3-3-2005) “Komishon referendum ta bisa ku “Pa Ulanda tambe e resultado ta obligatorio, pasobra a base di e Karta di Nashonnan Uni eks potensianan kolonial tin “e deber sagrado” di ehekuta deseo di di pueblo di e eks kolonianan pa nan fiha nan propio futuro estatal. (artikulo 73 di e Karta di Nashonnan Uni) Aki no tin kuenta di negosha, sino di un deber di ehekuta denter e margenan di loke ta rasonabel i hustu.”
Media ku su poder informativo, manipulado, influensiado a sentralisa tur su propaganda traha pa e gruponan di interes mayoria bja riba hende pretu klase trahado. Ratu ratu ta tin avisonan politiko dirigi spesial riba e komunidat chines, ulandes, kreyol i latino pero gran parti tabata konsentra riba e YDK-Afrikano.
Sanea debe paso e miedu di para riba derechinan di dekolonisashon ku ta obliga e pais kolonisado pa hiba su (eks) kolonianan na nivel igual komparativo pa nan mes por drei ku tur kapasidat tabata un konfrontashon di anarkia pa e koalishon di PAR ku ni e aliansa di NO por a ehekuta despues ora nan a gana elekshon na 2010. Den un flip flop historiko a firma pa bai di akuerdo ku leinan di reino ku nan a hura di lo ninga te den porta di shon arei.
5 aña despues di 10-10-10 por konklui ku tur ideologia politiko huntu ku komersio, sindikalismo, gruponan sosial, religioso i prensa a soru pa un obediensia nashonal pa laga e proyekto kolonial kana su ruta trapando e derechinan di dekolonisa i independisa un pueblo den tur skina. Esaki a normalisa un degenerashon demokratiko, lubidando ku nan mes tin e herment politiko no solamente na urna pero tur momentu pa organisa nan mes komunidatnan pa harma poder komunal pa transforma e opreshon di estado i komersio.
E proseso di para na kantu, laga kos pasa riba pa un forsa ku ta parse mas grandi ku bo ta un karakteristika kolonial di mentenan kaptura. Hende ta apstene nan mes pa enbolbi nan mes den akshonnan di sakrifisio pasobra nan a keda sosialisa ku e meritonan di drei un bida kaminda seguridat sosial i un salario fin di luna ta mas satisfaktorio. Di tur angulo e saku di plaka ta un insentiva pa fria kalke moveshon di rebelion kontra situashonan sosio-ekonomiko indesea i e estado mental ei ta tremendo tera fertil pa e fe kapitalista yanga den.


text:
Las Vegas
Las Vegas ta e siudat mas pobloso di Nevada, Estadonan Uni di Merka, e sintura di Clark County, anto un siudad internashonal di resort i hotel, gokmentu anto bon restorant. Las Vegas, ku ta advertisá su mes komo e Entertianment Capital of the World (e kapital di entretenementu di mundu), ta famoso pa su kantidat di casinonan anto entretenementu asosia. Un siudat di pensioen i famia kresendo, e ta e suidat di 28 mas grandi na Merka ku un poblashon estima di 1,902,834 hende den e area metropolitano.


text:
Diadomingo atardi a tuma lugar un memorial walk, un despedida pa Justin Fernandez na Aventura, Miami, unda el’a fayece despues di cay di 12 piso.
Un cantidad di habitantenan di e bario, pero tambe famianan tabata presente. Despues di un canamento cortico nan a yega dilanti di e porta di e Apartment Complex, unda e ceremonia a tuma lugar. Pastoor a hiba palabra, y na final tambe e dos mayornan, tambe a hiba palabra pa e publico y prensa cu tabata presente.
E tata den un forma hopi emociona a conta di su yiu, unda el’a conta con bon relacion e tabatin pa su yiu y con hopi e tabata yuda su yiu y stime. Su dolor ta grandi. Ora e tabata papia e tabata kibra den otro.
El’a bisa cu ela bay vakantie cu 3 yiu y awor ta bolbe cu 2.
BoletinExtra ta manda palabra di condolencia na famianan.


text:
Banco di Caribe ta invitá mayor i yu pa sintonisá e programa
‘Eduká mi’ ta estrená djaluna awor 4’or na TV Direct
WILLEMSTAD- SEPT 2018: Formashon di mucha i hóben ta masha importante pa nos komunidat. Ta sali for di e punto di bista ku un mucha òf hóben ku risibí guia apropiá tin un base sólido pa su bida komo adulto. Ku esaki den mente Banco di Caribe ta patrosiná un programa di televishon dediká na formashon hubenil. E programa ‘Eduká mi’ lo estrená dia 1 di òktober, 4’or di atardi na Televishon Direct, kanal 13.
Tokante ‘Eduká mi’
Meta di e programa ta pa amplia konosementu di e muchanan riba diferente tema. Lo enfoká riba siensia, kultura, historia, flora i founa, tráfiko i hopi mas, entre otro e importansia di kuminsá spar awe pa e yu tin un base finansiero sólido mañan. Ta transmití ‘Eduká mi’ tur djaluna atardi 4’or, i lo ripití riba djasabra 10’or di mainta. E presentadó Aaliyah Roosje tin 6 aña di edat i ta konektá di un manera masha dinámiko ku su públiko. Den e promé edishon lo trata e tema di ‘Planeta Tera’.
Banco di Caribe komo patrosinadó mayó di e programa ta invitá tur mayor i nan yunan pa sintonisá e programa. Riba djaluna atardi e programa ta perfekto pa despues di skol i riba djasabra mainta mayor i yu por sinta wak e programa huntu. Disfrutá di e promé edishon di ‘Eduká mi’!


text:
-
Contact
- lionel_326@hotmail.com
Asina’ki haponesnan ta mustra kon tin ku trata un pénis!!
Reading Time: 5 minutes
Kiko tur ta pasa den e festival aki?
Awó mi pregunta ta: lo bo no tin gana di mira un festival asina’ki na Kòrsou? E haponesnan a asta inventá un historia apsurdo, djis pa nan por mustra públikamente kuantu apresio nan tin pa e órgano seksual maskulino! Nos tambe por hasi meskos. Un festival asina aki lo ta tremendo atrakshon turístiko!
Semper m’a bisa ku mi ta enkantá ku diferente tradishon hapones, i awe e haponesnan ta selebrá un di nan:
Tur promé djadumingu di aprel, haponesnan ta selebrá e asina yamá ‘Kanamara Matsuri’, kual ora bo tradusié ta e ta nifiká ‘Festival di e pénis di heru’. Tradishonalmente nan ta simplemente yam’é ‘Festival di pénis!’ E historia tras di e festival aki ta poko straño i sin sentido, pero mi ta splik’é tòg por si akaso bo ta interesá pa sa:
Den añanan 1603 pa 1867 supuestamente tabata tin un demoño ku djente skèrpi ku a kai stimá riba un muhé mashá bunita. E muhé si no tabata gusta e demoño, i e muhé a disidí kasa ku un otro hòmber. E demoño a rabia i a poderá di e muhé su vagina promé ku el a kasa. Riba dia di e matrimonio, na momentu ku e pareha mester a kumpli ku nan obligashon matrimonial, e demoño a morde e hòmber su pénis kita afó ora ku el a bai a penetrá e muhé.
Despues di tempu e muhé a bolbe kasa ku un otro hòmber, i e demoño a bolbe hasi meskos. E habitantenan di e aldea a rabia i a disidí traha un plan kontra di e demoño. Nan a laga un hende traha un pénis falsu di heru i na momentu ku e muhé a hinka esaki den su vagina, e demoño a morde e pénis i kibra tur su djentenan. Despues di esaki, nunka mas e demoño a molostiá e muhé. ‘Rare verhaal he?’
En todo kaso, asin’ei nan a kuminsá konmemorá e pénis di heru i despues di tempu e festival a bin haña komo meta pa selebrá fertilidat i e echo ku pénis ta e órgano seksual ku ta duna bida. Tambe bo por haña un santuario kaminda algun prostituta ta resa pa protekshon kontra di malesanan seksualmente transmití.
Kiko tur ta pasa den e festival aki?
Riba e dia aki e haponesnan ta práktikamente adorá e órgano seksual maskulino. Nan ta bende òf show un gran kantidat di opheto trahá den forma di pénis.
Bo por haña suvenir den forma di pénis, mangel, chukulati, bela, brel i diferente ko’i hunga, tur den forma di un pénis. E loke mas hende ta gusta ta e lòlipòpnan den forma di pénis. Akinan bo ta bin haña reinan largu di hende ku ke kumpra nan lòlipòp den forma di pénis.
Tambe bo por saka diferente potrèt riba yen opheto ku tin un figura di pénis.
Tin un kaminda tambe ku nan ta traha un bebida ku yama Amazake. Promé ku bo bebe e Amazake nan ta laga bo kome un piská seku i salu. Segun nan ta bisa, e kombinashon di e Amazake huntu ku e smak di e piská salu ta imitá e sabor di spèrma.
Muhénan ku kier sali na estado tambe por resa na un santuario ku ta den forma di un pénis pa nan por wòrdu bendishoná ku un yu.
Pa mayoria di nos, un festival asin’aki lo ta algu masha bulgar i inapropriá, pero esei ta solamente mustra kon será nos mentalidat ta. Hopi hende ta haña e mentalidat habrí rondó di seksualidat di e haponesnan algu masha fantástiko i positivo. Hopi hende ta bai e festival aki ku nan yunan, kumpra un lòlipòp di pénis pa nan, i laga nan saka potrèt banda di diferente opheto ku ta den forma di pénis. Bo por mira muchanan ta sinta skohe diferente bela den forma di pénis pa nan por pone den nan kamber.
E festival aki ta masha habrí i gustá pa hendenan di tur orientashon seksual i e ta wòrdu hopi bishitá pa personanan homoseksual i ‘transgender’, sin ku niun ta sinti nan diskriminá, huzgá, ignorá òf kritiká!
Sèn di benta di e dia aki ta bai komo donashon pa investigashon kontra e malesa di AIDS!
Den mi buki ‘Kibra Hacha‘ mi a menshoná un kantidat di kos mas interesante ku lo bo ke sa rondó di e órgano seksual maskulino. E buki lo ta bèk pronto riba merkado!
Awó mi pregunta ta: lo bo no tin gana di mira un festival asina’ki na Kòrsou? E haponesnan a asta inventá un historia apsurdo, djis pa nan por mustra públikamente kuantu apresio nan tin pa e órgano seksual maskulino! Nos tambe por hasi meskos. Un festival asina aki lo ta tremendo atrakshon turístiko!
Source: Note of Nomads
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Ta saka ganadó djabièrnè 8 di yüni
Curaçao Jazz Meets Cultures ku kampaña pa gana karchi di entrada
Jazz Meets Cultures ta nòmber di un konsepto úniko kaminda ku e músika Jazz ta topa kultura, mihó bisá nos géneronan lokal manera Tumba, Seú, Simadan, Tambú, Kizomba, Reggae, Ritmo Kombiná, Zouk i Son Montuno. Manera ya konosí, e konsepto aki ta keda tresé dilanti den forma di un konsierto dia 23 di yüni próksimo den Landhuis Brievengat ku e meta pa rekoudá fondo pa por yuda nos hobennan ku desaroyo di nan talento den músika i baile.
Faltando apenas 3 siman pa e evento, ta lansa un kampaña kaminda bo por gana 2 karchi di entrada pa e evento úniko aki. Pa gana ta masha fasil…. saka un selfie ku un di e billboardnan di Jazz Meets Cultures ku tin na diferente sitio riba nos isla den background i post esaki riba retnan sosial ku e ‘hashtag’ #JMC2018. E post ku mas like, lo ta e ganadó, kua lo keda anunsiá otro siman djabièrnè dia 8 di yüni pa 6or di atardi.
Pa mas informashon, por bishitá Jazz Meets Cultures riba retnan sosial, yama 540-0111 òf email info@jazzmeetscultures.com.


text:
Willemstad - Kontaktonan diplomátiko entre paisnan di reino i Venezuela a sigui den wikènt tokante e akuerdo ku e paisnan ke yega na dje a base di e reunion na Aruba ku a tuma lugá djabièrnè último.
Gobièrnu ta kontentu ku e manera positivo i pragmátiko ku e tópikonan a keda deliberá riba dje durante e reunion riba nivel haltu. E paisnan awor ta enfoká riba aprobashon formal di un akuerdo por eskrito pa asina formalisá e solushonnan ku a subi mesa djabièrnè.
Meta ta pa riba tèrmino kòrtiku yega na normalisashon di e relashon entre Venezuela i paisnan di reino Hulandes, i pa yega bek na tráfiko liber di personanan, merkansia i material. Gobièrnu ta spera ku por yega na formalisashon di e akuerdo riba tèrmino kòrtiku huntu ku tur pais envolví.
E seramentu di frontera ku Venezuela a kousa molèster pa personanan ku ta biaha for di Kòrsou, Aruba i Boneiru pa Venezuela. Vários buelo a tuma lugá den dianan tras di lomba kaba. Djadomingu un total di 38 pasahero a regresá Kòrsou fo’i Venezuela. E linea aéreo en kuestion a regresá Caracas ku 28 pasahero Venezolano. Tambe tin pasahero ku ke, òf a regresá kaba, Kòrsou via Panamá òf Colombia. Pa e motibu ei Gobièrnu a aserka embahadanan den e paisnan aki pa monitor e situashon i duna asistensha kaminda ta nesesario, meskos ku a hasi for di siman pasá ku embahada di reino na Caracas. Aktualmente Gobièrnu no tin indikashon di un kantidat grandi di pasahero ku mester regresá ainda. E sifranan por kambia kada momentu tambe, pasobra tambe tin pasahero ku ta na Venezuela ku ta purba regresá mas trempan ku a plania originalmente.
Tin informashonnan ku ta sirkulá, ku ta parse di indiká ku Kòrsou ta un pais ku ta importá i eksportá oro na gran eskala. Durante e reunionnan na Aruba outoridatnan di duana a splika ku esei no ta e kaso. Loke ta tuma lugá ta ku tin material, entre otro oro, ku ta den tránsito via Kòrsou wetando Kòrsou su funshon komo hub logístiko. Ta trata di oro di pafó ku ta yega den avion, i ku ta
wòrdu transladá pa un otro avion pa sigui bai un otro pais. Esei ta nifiká ku Kòrsou no ta importá e oro, i no ta risibí impuesto riba importashon tampoko. Ta trata di un aktividat logístiko riba nos suela, pero gobièrnu no tin arte ni parti den e negoshi.
Gobièrnu a inisiá un tim di kordinashon bou di guia di Direktorado di Maneho di Rísiko i Maneho di Kalamidat pa monitor i kontra arestá posibel konsekuenshanan negativo di e medida di Venezuela pa sera frontera. E tim ta reportá i prepará sugerenshanan pa konseho di minister, pa minimalisá efektonan negativo.
Lo tene públiko informá a base di komunikadonan i via “Frequently Asked Questions” (FAQ’s) riba website www.gobiernu.cw. E informashon riba website lo keda aktualisá dirèkt ora tin desaroyonan nobo.


text:
PHILIPSBURG, St. Maarten – Dialuna 6 di augustus, 2018, pa mas o menos 06’40 di mainta, Servicio di Emergencia ta ricibi e prome yamada relaciona cu’n homber cu a wordo tira mata den su auto, den su cura di cas na Marigot Hill na St. Peters. E homber, J.C. den e bicindario tabata conoci como “Juancho”.
Di biaha varios unidad di polis, recherche, BFOT y paramediconan ta wordo manda pa e adres en cuestion pa asina saca afo kico precisamente a tuma luga. Na e sito, autoridadnan ta bin haya un auto marca Hyundai SUV cu nrplaat P1554 unda ta bin haya e curpa di e homber, identifica como J.C.
Investigadornan a ripara tambe cu e homber no tabata duna señal di bida y aparentemente a wordo tira mata den su auto. Di biaha a cera e area pa asina preserva cualkier evidencia na e sitio cu por yuda na investigacion y pa interoga testigonan potencial.
Un dokter a presenta na e escena pa constata morto di e homber aki. Ariba ordo di Fiscal, a tuma e curpa como tambe e auto den cual a bin haya e victima, den beslag pa mas investigacion.
Mas detaye di e investigacion no a wordo duna. Asina cu tin cualkier informacion, lo informa e comunidad di esaki.
Esaki ta e di dos tiramento den 24 hora. Ambos caso ta similiar, cual ta pone autoridadnan sospecha cu nan ta conecta cu otro. Pero, no tin niun evidencia pa proba esaki te cu awor of cualkier hecho pa determina esaki. Ainda tin mas pa investiga.
Departamento di Recherche, mientras tanto, a aumenta e cantidad di recherchenan den e investigacion die caso aki y a asigna na nan e tarea pa yuda den soluciona e casonann aki mas pronto posibel. Tambe pa aresta esunnan responsabel di e dos tiroteonan aki.
Cuerpo Policial di St. Maarten ta haci un apelacion na comunidad, cu por tin informacion cu lo por yuda den resolve e caso aki, pa tuma contacto cu nan via telefon of via nan Facebook page.


text:
Komunikado di prensa
Siman pasa Jacques Heide (Transitie Manager HNO) a duna un presentashon di e proyekto HNO na miembronan di "Rotary Club of Curaçao".
Willemstad – Djamars i djárason último e studiantenan di grupo 3 i 4 di e sektor tékniko di St. Jozef VSBO a haña un rekorido riba e sitio di konstrukshon di Hospital Nobo Otrobanda (HNO). USONA, e organisashon enkargá ku realisashon di nos hòspital nobo a organisá e rekorido pa e studiantenan. Bou di guia e hóbennan a haña un impreshon di kon e hòspital lo keda. St. Jozef VSBO ta keda pegá ku e hòspital nobo.
Willemstad – E kontratista di e proyekto Hospital Nobo Otrobanda (HNO), Ballast Nedam, a selektá 5 hóben ku a kuminsá traha riba e tereno di konstrukshon na Otrobanda siman pasá. A selektá e hóbennan despues ku nan a kompletá ku éksito un training intensivo di Asistente di Konstrukshon.
Willemstad – E tim di Hòspital Nobo Otrobanda di USONA a traha ku masha entusiasmo durante fin di siman na renobashon di un vèlt di deporte pa hóbennan den Otrobanda.
Willemstad – Den e fin di siman benidero, djasabra 21 di mart i djadumingu 22 di mart 2015, lo tuma lugá trabounan di boramentu na Hamelbergweg. E trabounan aki ta nesesario pa e preparashonnan pa desviá e ruta di Hamelbergweg. E desviashon di ruta aki ta sirbi pa traha kaminda pa e hòspital nobo, kual lo tin un superfisie di 40.000m2.
Willemstad - En konekshon ku e trabounan den kuadro di e hòspital nobo na Otrobanda resientemente hopi kos a pasa relashoná ku Sentro Komersial Colon. Entre otro, a basha e ala sùit di Colon abou na yüni 2014, pa krea espasio pa e hòspital nobo na Otrobanda. Entre tantu tin un parti di e tereno di parker na e parti dilanti di Colon (direkshon di St. Elisabeth Hospitaal) ku no ta aksesibel mas.
Willemstad – “Progreso di HNO ta mihó ku a spera”, ta palabranan di Minister Ronald Plasterk di Asuntunan Interno i Relashonnan di Reino, kende a bishitá e tereno di konstrukshon di Hòspital Nobo Otrobanda (HNO) dia 21 di yanüari 2015. E tabata kompañá pa Minister Ben Whiteman (GMN) i Minister Earl Balborda (VVRP). Por lo demas Minister Plenipotensiario Marvelyne Wiels, e Representante saliente di Hulanda Gerard van der Wulp, e Representante entrante Henk Brons i e Direktor Hulandes di Relashonnan di Reino Erwin Arkenbout tambe tabata presente.
Lus di Pasku riba e kran di 50 meter di haltura ta sòru pa tur hende por disfrutá bon di un dushi ambiente di Pasku riba tereno di e hòspital nobo. Riba e foto por mira kon e kran grandi ku a keda konstruí siman pasá, a keda tur na lus di Pasku.
Willemstad – E siman aki e kontratista a kuminsá ku konstrukshon di e promé kran di toren (torenkraan) riba tereno di konstrukshon di HNO. Den e dianan benidero lo traha tur dia riba e konstrukshon. E espektativa ta ku djasabra benidero e kran lo ta kompletamente kla. Realmente un punto kulminante den e trayekto di HNO.
Willemstad - Kenniscentrum Beroepsonderwijs en Bedrijfsleven (KBB) tabata aktivo e último siman aki ku e kandidatonan ku ta den preparashon pa nan por bai traha den konstrukshon di HNO.


text:
ORANJESTAD (AAN): Diahuebs merdia Minister di Deporte Sr. Dangui Oduber tabata tin e placer di por a ricibi e seleccion di Center League cu a titula campeon di Junior League Latino Americano na Blossoms Restaurant, pa lunch den un ambiente agradabel. E muchanan a keda masha contento ora nan a ricibi nan regalito for di minister.
E seleccion di Center League encabesa pa Elwin Rincones lo ta representando Aruba di dia 12 pa 19 di Augustus venidero na Taylor, Michigan, USA den e Junior League World Series. Nos tur ta corda e wega di final emocionante cu e seleccion aki a hunga contra e seleccion di Panama den stadion di Nadi Croes Crismo Angela. Un wega cu caba den extra inning unda cu e seleccion aki nunca a rindi y na final ta logra e victoria cu un score aplastante.
Minister a expresa cu e no tin duda cu e seleccion aki lo haci un tremendo trabao pa pais Aruba, nan a demostra di tin hopi curason y determinacion. Esaki ta e dos yabinan clave pa titula campeon di mundo. Un danki sigur ta bay na e mayornan, manager y coachnan cu ta duna di nan tempo pa apoya y yuda e muchanan aki den nan desaroyo. Un danki tambe na e delegadonan cu ta compañando e seleccion aki. Minister Oduber a finalisa na desea e seleccion di Aruba tur clase di exito den e dianan venidero.


text:
Willemstad— Polis mester a bai Punda na e hotèl Plaza pa dos hòmber ku tabata kanando den e edifisio sin tabatin pèrmit pa esaki.
Foto di dia ku a deklará e hotèl bankarota niun hende no por kana sin mas drenta e hotèl pa evitá ku ta hòrta loke ku ainda tin den esaki i òf kousa mas destrukshon. Ayera Polis a keda informá ku tin dos hòmber kanando den e edifisio. Mesora polis a bai na e sitio unda enbèrdat a bin topa ku e dos hòmbernan ku a splika ku nan no tabata na altura ku por a drenta e edifisio i djis tabata kana pa atmirá e edifisio unda ántes e hotèl Plaza tabata ubika.


text:
David Parker
E buki akí ta trata honestidat. Honestidat por ta un konsepto un poko difísil pa mucha yòn komprondé, komo den algun kaso no ta kapas di mira esaki manera un adulto, den e fase di desaroyo ku nan ta. Ademas, nan ta na un nivel kaminda nan meta ta pa komplasé i pa no pèrdè kariño di e adultonan importante den nan bida. Hopi bes ora nan haña nan konfrontá ku un pregunta ku ta rekerí honestidat, esaki por bira un situashon di konflikto pa nan i nan ke hui for di esei ku un preteksto fantástiko.
Un manera di usa e buki akí ta pa krea situashon ku ta rekerí kontesta honesto i puntra: ‘Kiko abo lo hasi?’ Despues puntra: ‘Dikon bo ta kere esaki ta un bon skohensia?’


text:
Desde e tempu ei nan a biba na ambos Aruba i Canada ma nan ta bolbe Aruba na e fin di aprel 2008.
Ei e mayoria di Bicento su yunan i nietonan i bisanietonan ta biba.
Desde nan union matrimonial, Betty i Bicento a traha huntu ariba varios proyektonan inkluiendo e revishonnan i adishonnan na e Di Dos Edishon di e Dikshonario Papiamentu-Ingles aki.
Collection of online translators and dictionaries from english to papiamento.
Translation texts, documents and websites from english to papiamento.
Papiamentu web translator is a prototype of a web-translator.
It uses a database engine to translate words/text from English to Papiamentu and vice-versa.
Su entrego na e idioma Papiamentu a kuminsá na 1949 ora el a yega Aruba komo un di promé trahadónan pa hubentut bou e organisashon konosí komo TEAM.
El a kuminsá ta kolektá palabranan i pone su ekivalente i su splikashonnan banda di 1958 ora el a kuminsá siña Papiamentu na otronan na Aruba.
El a kuminsá e promé edishon di e dikshonario aki na 1985, net trinta aña despues, ora e tabata traha pa Radio Trans Mundial siñando Papiamentu na e empleadonan di TWR.
E direktor di TWR a establesé un Fundashon i a publiká e dikshonario na 1992.
Huntu ku su kontribushon na e idioma, e outor ta bon konosí na tur tres islanan ABC pa su ministerio den kampamentu ku hubentut ku a kuminsá na 1960.
Na aña 1964 el a funda Centro Juvenil Washington na Aruba.
Rekonosementu pa e trabou aki a wòrdu duná na 1979 ora el a risibí e rekompensa di e “Woman of the Year” pa e sinku korantnan mayor di Aruba, i pa e Gobernador di Aruba, Su Ekselensia Sr.


text:
Un comunicado emiti pa partido MEP mustrando cu ‘problema di Venezuela a escala pasobra Mike Eman no a atende cu e crisis aki,’ e ta confirma cu Gabinete di Prome Minister Evelyne Wever Croes, ainda no sa kico pa haci, no sa con pa goberna y ta coriendo pa su responsabilidad, lider di fraccion di AVP, Marlon Sneek ta mustra.
Cumpliendo dos luna den gobernacion di e pais, ainda e coalicion di MEP-POR-RED no por keda cla cu kico nan kier haci y solamente ta sigui ataca maneho di Gabinete Mike Eman I y II, den un intento pa difama tur loke a ser logra pa e pais.
Parlamentario Sneek a mustra cu ta realmente comico scucha e partido mas grandi di e coalicion, tribi di bisa cu Mike Eman no a atende cu e crisis di Venezuela y pa tal motibo Presidente Nicolas Maduro a cera frontera pa nos pais.
Ta lanta e pregunta e ora si sr Mike Eman tambe tabata Prome Minister di Corsou y Bonaire, ya cu e dos paisnan aki tambe a ser expone na e decision di Gobierno di Venezuela, y no ta Aruba so a ser someti na e medida aki.
“Aki nos por mira bon cla un biaha mas, con e coalicion actual no sa kico pa haci, caminda Premier Evelyne a core pega un barco di bisa cu lo manda tur Venezolano ilegal pa Bonaire, e core yama autoridadnan Venezolano keriendo cu eynan tambe tin ‘porta habri pa Evelyne’ y awor no sa kico pa haci.
Den dos luna di gobernacion, ainda pueblo tin e impresion cu ta Gobierno di AVP ta na mando, ya cu tur desaroyo cu tin den pueblo, den tur bario aki na Aruba, ta ehecucion di e vision di AVP.
Pa duna un ehempel con un Prome Minister di Aruba tin cu atende cu tipo di asuntonan aki, mester referi na e situacion cu a surgi ora Venezuela a menasa di tuma mesun tipo di accion aki pa motibo cu lo a viola su espacio areo y Minister di Defensa di Hulanda a reaciona fuertemente loke a crea un crisis serio.
Mesora Mike Rman hunto cu Minister di Relacion Exterior di Hulanda, Maxime Verhagen, a reuni na Aruba y a invita Consul General di Venezuela pa atende cu esaki y a hiba un dialogo pa despues di algun ora un delegacion encabesa pa Mike Eman y Minister Verhagen, a bula bay Venezuela pa bay den un cumbre y mesun anochi a regresa c’un acuerdo firma y problema soluciona.
Pues di esey caba Evelyne y su gobierno por a siña hopi cos, pero ora bo ta den gobierno di chiripa, anto bo no a prepara pa goberna e pais, ta surgi e situacionnan cu tin na e momentonan aki.
Ora cu tuma nota di e comunicado di MEP aki, e ta mustra ta di con Minister Glenbert Croes kende tabata na Venezuela y a keda pega na e pais bisiña, no a haci uzo di su influencia cu tanto Evelyne a gaba cu e tin na e pais aki, pa asina evita e desaroyonan aki.
Minister di gabinete Wever Croes tabata aya na Venezuela pero simplemente no tabata sa kico pa haci y awor pueblo en berdad ta opina cu miho tabata Mike Eman cu lo a atende cu e situacion aki, a base di su experencia y conocemento di e diplomacia cu un situacion asina ta rekeri.
E momento a yega pa gobierno di POR-MEP-RED, cuminsa haci loke nan a priminti nan votadonan, cuminsa goberna, cuminsa carga responsabilidad cu tanto nan tabata kier y cu awor nan no por cune,” lider di fraccion di AVP, sr Marlon Sneek a declara.
Ainda Evelyne ta kere cu Mike Eman ta Prome Minister di Aruba
Un comunicado emiti pa partido MEP mustrando cu ‘problema di Venezuela a escala pasobra Mike Eman no a atende cu e crisis aki,’ e ta confirma cu Gabinete di Prome Minister Evelyne Wever Croes, ainda no sa kico pa haci, no sa con pa goberna y ta coriendo pa su responsabilidad, lider di fraccion di AVP, Marlon Sneek ta mustra.


text:
Willemstad – Outoridat di Aviashon Sivil di Kòrsou huntu ku Havenmeester ta hasi un apelashon serio na tur usuario di drones pa no bula drones den área di Willemstad,
esta henter Punda i Otrobanda, durante e aktividatnan di Velas Latino America Curaçao 2018 di dianan 15, 16, 17 i 18 di yüli 2018. Ta pidi pa no bula ku drones entre 5or di mainta pa 7or di anochi.
E motibu di e medida aki ta garantisá seguridat di tur persona ku lo bishita e aktividat aki mirando ku lo tin ‘fly-by’ di avionnan i helikòpternan di Marina Real i Warda Kosta pa demonstrashon i pues pa garantisá seguridat di tráfiko aéreo. Un drone por dal den un di e avion òf helikòpternan aki i kousa aksidente serio. Tambe ta antisipá ku tin un kantidat grandi di persona ta bishita e aktividatnan i e peliger tei ku si pa un òf otro motibu e drone kai e por kousa daño na hende i material.
Havenmeester ta indiká ku botonan mester tene distansia for di e barkunan di bela ora nan ta drenta djadumingu awor.
Tur esaki ta pa garantisa seguridat durante e gran evento di Velas Latino America Curaçao 2018.


text:
Direktiva di VESTA ta invita tur su miembronan na un reunion general ku ta tuma luga
Fecha: Djahueps 16 augustus 2018
Ora: 7.or p.m.
Luga: Sala di reunion na velt di Vesta (stadion Jo Mathilda)
Agènda
- Apertura
- Partisipashon
- Notulo ultimo reunion general di 2017
- Relato anual di sekeretario
- Relato anual di tesorero
- Relato komishon di kaha
- Elekshon di direktiva
- Turno liber
- Klousura
Konforme nos reglanan tur kandidato ku ta postula nan mes pa un puesto den direktiva mester hasi esaki por eskrito serka e sekretario di Vesta Sr Samuel Nicolas of den su ousensia e vice presidente Eric Fraay.
Na nomber di direktiva
sekretario
Samuel Nicholas


text:
MFK su 5 asientonan no lo yuda Partido Pais (Navarro) i su 10 asientonan di Koalishon aprobá e 6.2 mion florin pa paga e dil di kámara di China “Inspur”
Frakshon di MFK lo vota KONTRA pa aprobashon di kambio di presupuesto 2015
Partido Pais (Navarro) a bai China ba dil kámara i awor ta buska aprobashon den Parlamento pa haña e 6.2 mion florin pa paga e 180 kámaranan di “INSPUR”.
Movementu Futuro Kòrsou su frakshon lo oponé su mes kontra kambionan den presupuesto supletorio ku mañan lo wòrdu trata den salanan di Parlamento (komishon sentral) kaminda entre otro na página 43. di e “Memorie van Toelichting 1ste Suppletoir Begroting 2015” Gabinete Asjes ta proponé pa traspasa sèn di kapitaldienst di 2014 pa asina Minister Navarro di Partido Pais por haña pa paga e kompania Chines “Inspur” 6.2 mion florin pa e dil intransparente ku Partido Pais (Minister Navarro) a bai China bai dil na Yüni 2014.
Ademas di a orkestra un dil intransparente sin tene un destaho públiko gañando i mal usando e konfiansa duna dor di un par di kompania lokal na Kòrsou ku a prepará i kompartí nan ekspertisio na e proyekto inisialmente sin sa ku esaki tabata pa asina Minister Navarro por a haña sufisiente informashon promé ku e la biaha bai China pe dil ku “Inspur”.
Esaki ta e Partido Pais alias “Shouru proef” ku tin yen vínkulo ku partidonan na Hulanda ku ta defendé supuesto “integriteitstoetsen” anto esun promé yama pa bende pueblo di Kòrsou gatu na saku ta nan propio Minister di Hustisia.
E fiesta apénas a kuminsá paso na página 43. di e “Memorie van Toelichting 1ste Suppletoir Begroting 2015” ta papia ademas di e promé fase di e proyekto ku e kompania chines “Inspur” pues tur kos ta indiká ku e dil ta konsistí di Faseta 2, Faseta 3 i posiblemente mas Faseta.
Frakshon di MFK for di awe den sala di Parlamento ta manda un señal “Loud and Clear” na e Koalishon di 10 asiento ku nan no lo konta ku e 5 asientonan di MFK pa pasa pueblo di Kòrsou un fastball ku e dil/pastechi sera den un biahe relámpago na yüni 2014 dor di Partido Pais su minister di Hustisia aya na China.
Atentamente,
Gerrit Fransisco Schotte
Lider di Frakshon di MFK


text:
-
Contact
- lionel_326@hotmail.com
Nicolas maduro a optené podernan speshal pa enfrentá menasanan di Merka!
Reading Time: 3 minutes
Despues ku mi a kere ku ta temanan seksual so hende ta interesá den dje mi a risibí un reakshon riba e artíkulo di Obama ku a deklará Venezuela un menasa pa nan seguridat nashonal. E mail ta bisa lo lo siguiente:
“Kosnan seksual ta natural, informativo i prèt pero no importante. Merka tin mas ku $120 Trilion den debe i e oro ku tin ta 5 Billion, dus oro mester ta $20,000 pa òns. Esaki ta hecho ku Dollar a collapse kaba. Loke Obama ta bezig ta hasi ta “buy time” i distrakhon ku fake ISIS. Blue screen nan ta usa. Kiko ta konsekuensia ku Dollar collapse ofisialmente? Preis di oro lo bira den Milliones pa òns, i niun di nos niun no por afford e pa sobreviví. Silver pio! Bankonan lo sera. Gasolin lo bira tripel den preis. Preis di tur kos lo bira tripel òf pió. Chaos total! Na Merka lo ta mas pió. Den beibel nan ta bisa ora bo ta mira wer ta bin, prepará.”
Pa di promé m’a kere niun hende no sa lesa loke mi skibi. Tja, ke men awó mi tin ku paga tinu pa mi no skibi ko’i kèns, paso tòg tin hende ta lesa. Esei ta bon si!
Pa di dos, esaki no ta pa spanta bo, sino pa informá bo. Nan ta bisa ku ora bo bisiña su kas ta na kandela, abo no por slep den bo bòkser òf baby doll i bai drumi. Bo tin ku subi bo dak i kuminsá muha di bo.
Resientemente Presidente di Venezuela Nicolas Maduro a optené podernan speshal sufisiente di su Asamblea Nashonal pa enfrentá menasanan di Merka despues ku Barack Obama a deklará un emergensha nashonal pa e riesgo ekstraordinario ku Venezuela ta representá pa nan seguridat. Atrobe, mi no tin idea di kiko Barack Obama ta papiando.
En todo kaso, komo reakshon, Nicolas Maduro a akudí na su Asamblea Nashonal pa solisitá podernan speshal ku ta dun’é pèrmit konstitushonal pa desplegá tur plan defensivo di Venezuela. E lei aki a keda kalifiká komo un lei “anti-imperialista” ku ta abilita Maduro pa defendé pas i desaroyo íntegro di Venezuela kontra menasanan di Merka.
Oposishon tabata kontra i a bisa ku esaki no ta nesesario. Komo reakshon na e rechaso di oposishon, e presidente di e Asamblea a akusá e oposishon di tin kompromisonan ku Merka. El a bisa ku den e Asamblea tin traidornan di estado ku ta komprometí ku e imperialismo merikano.
Nicolas Maduro a bisa ku Venezuela no ta i nunka lo ta un menasa pa ni Merka i niun pais na mundu pasó nan ta un pueblo noble i di pas.
CuckooPress a bolbe tuma kontakto ku White House pa asina papia un biaha mas ku Barack Obama i purba re-establese pas. Pero mi a haña Michelle Obama na telefon i despues di a “flirt” un ratu ku mi na telefon m’a lubidá mes ta pakiko m’a yama nan!
Fuente: El Mundo
[Si bo a “like i “share”, masha danki. Mi ta apresiá un mundu. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Huidige artikelen
Artikelen uit september 2015
29-9-2015 - Diaranson ta ultimo dia pa paga e ultimo kwartaal di impuesto di vehiculo di motor 2015
ORANJESTAD – Departamento di Impuesto ta recorda tur doño di vehiculo di motor cu diaranson, 30 di september 2015, ta ultimo dia pa paga e di cuater y pues ultimo kwartaal di impuesto di vehiculo di motor di aña 2015. Esaki ta nifica cu pa dia ... Lees meer...
24-9-2015 - FIOT a bishita e personanan cu no a haci declaracion di inkomstenbelasting di aña 2011 y 2012
Lo dagfar alrededor di 25 persona como sospechoso
Lees meer...
24-9-2015 - Mester entrega e formulario di declaracion di BBO/BAZV corecto
24-9-2015 - Mester uza e number di referencia corecto si ta paga grondbelasting 2015 via banco
21-9-2015 - Dialuna awor e orario di servicio di caha lo ta diferente
E seccion ‘Servicio di Caha’ den districto lo habri mas laat mainta
Lees meer...
17-9-2015 - Diabierna awor e orario di servicio na publico lo ta diferente
ORANJESTAD – Departamento di Impuesto ta participa cu su orario di servicio na publico di e seccion 'Servicio pa Cliente' lo ta diferente diabierna awor, dia 18 di september. Esaki en conexion cu un reunion pa e empleadonan. Aki ta... Lees meer...
12-9-2015 - E formulario di declaracion di inkomstenbelasting 2014 a sali
E fecha oficial di otorgamento ta 1 di oktober 2015
Lees meer...


text:
ORANJESTAD – Aruba su seleccion nacional ta back na Aruba pa asina diasabra nan enfrenta e ekipo nacional di St. Kitts &...
NETHERLANDS – E legendario di futbol Hulandes Johan Cruijff a fayece awemainta. Noticia official publica por medio di su website. Na 2015...
ORANJESTAD – Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU). E prome wega...
ORANJESTAD – Sigur un tremendo iniciativa tuma pa e tricolornan di Solito, RCA y e abehanan di Dakota despues cu diadomingo ultimo ambos...


text:
ORANJESTAD (AAN) – Den entrevista cu Matutino DIARIO, señor Juan David Yrausquin cu tambe a abandona Parlamento diaranzon, a elabora riba su experiencia como miembro di Staten, y tin indicacion cu e lo bira Minister di Finanzanan.
Señor Juan David Yrausquin a expresa cu tabata un honor pe di por a sirbi pueblo di Aruba e ultimo cuater añanan den Parlamento, cu ta e Organo Politico mas halto despues di Gobernador.
El a expresa cu el a hiba campaña na aña 2009 pa drenta den Parlamento y el a cumpli cu su trabao cu hopi dignidad. Tambe el a drenta pa trece un cambio den e forma di hiba e maneho den Parlamento, y tur cu a sirbi e di ocho Parlamento por ta orguyoso pa e forma con e trabaonan a wordo desplega.
Sr. Yrausquin a subraya cu esaki ta e prome biaha den historia cu asina hopi cambio den leynan a bin acerca, como iniciativa di Parlamento, y di esey e ta hopi orguyoso.
Tambe ta danki na e forma con nan a traha hunto den e fraccion di AVP, unda cu cada parlamentario a duna su contribucion y e ta hopi gradici pa e sosten cu pueblo a dune pa e por a haci e trabao aki, cu tur e facetanan cu e ta encera.
Aworaki e ta hopi gradici tambe pa e oportunidad pa sigui traha y sirbi pueblo di Aruba den e proximo cuater añanan. El a señala cu e ta cla pa cualkier funcion cu bin na disposicion, pero esaki ta algo cu ainda no por papia riba dje y e ta un persona cu gusta reto y den e cuater añanan cu a transcuri el a asumi retonan.
Aunke el a sostene un gobierno cu a realiza un tremendo trabao, el a haci esaki na un forma critico, y esaki ta un reto grandi pa mehora nos pais Aruba y hibe dilanti y e ta cla pa bolbe hacie den e siguiente cuater añanan.


text:
ORANJESTAD – Un iniciativa di Ministerio di Seguridad y Justicia di Hulanda unda mas di 150 hoben lo participa dianan 3-6 di October proximo na Aruba. Torneo di Reino lo consisti di e deportenan di futbol, basketball y baseball den Joe Laveist Sportpark na San Nicolaas. E obhetivo di e prome Torneo di Reino ta pa fortalece e lazonan entre e hobenan den Reino Hulandes y lo tin diferente actividad cultural cu lo acompanja e torneo deportivo.
E Torneo di Reino ta dedica na e proyecto “Ta abo so ta dicidi loke bo ta”. Un idea desaroya pa e Ministerio di Seguridad y Justicia pa intervencion cu alumnonan vulnerable di edadnan entre 12 y 17 aña pa nan haya un leccion significativo por medio di esfuerzo den un deporte di ekipo. E jovennan ta gana oportunidad pa mas tempo, bao direccion di entrenadornan specialmente entrena y modonan di conducta, pa uni na un club deportivo. Deporte di ekipo cu orientacion di expertonan pa asina na un bon manera pa asegura cu e hobennan tuma decisionnan positivo.
E ekiponan di Aruba tin varios siman caba ta prepara pa nan participacion. E atletanan a ser selecciona a base di nan compromiso y motivacion durante e entrenamientonan.
Mandatarionan di Gobierno Hulandes lo ta presente na Aruba conhuntamente cu canal di television RTV7 cu lo haci transmission envivo pa tur esnan na Hulanda.
Nos di Sports Zone Aruba ta desea e ekiponan di Aruba tur clase di exito!


text:
ORANJESTAD(AAN): Hopi hende ta pendiente, pasobra aña ta bay caba y kier sa kico ta e status di e cobransa di e plachi di number di vehiculo di motor. Departamento di Impuesto awor aki ta preparando e stickernan. A ricibi nan pa loke ta trata impuesto pa vehiculo di motor.
Segun vocero Meverly Romano, ta bezig ta controla nan, pasobra e ta hopi importante pa vigila si e empresario, e compania cu ta entrega, tin a entrega tur cos manera cu a bestel y por anuncia cu dialuna awo, dia 4 di December, ta cuminsa habri e posibilidad di pago pa loke ta trata e impuesto di vehiculo di motor y asina aki por cuminsa na yuda e clientenan cu ta desea di haci nan pago di belasting for di awor aki caba na December, cu nan por haci’e for di awor aki caba.
A caba di anuncia, cu dia 4 di December lo cuminsa. Tin e stickernan paden caba. E stickernan pa 2018 ta bira shinishi pa loke ta trata mita aña y e color fuschia, roos tuna, pa loke ta trata e belasting di full e aña. Esey ta e dos colornan cu lo bay uza na 2018.
Tin un punto importante cu manera tur cliente sa, Departamento di Impuesto ta keda controla seguro di auto. Pa loke ta trata e seguro di auto pa aña 2018, e mester ta valido. Si kier pa un temporada pasobra awor aki ta haya kisas tin hende cu ta core bin paga den December, pasobra nan seguro ta bay caduca dia 31 di December. Romano a splica cu lo bay paga tino riba esey. No tin cu lubida cu si e cliente bay paga 2018, e ta paga belasting di aña 2018. E ora tin cu controla si su seguro ta pa un periodo valido pa aña 2018.
Clientenan cu ta bay paga na December awor aki y nan seguro ta caduca na December 2017, no lo bay permiti pa haci e pago aki. E cliente tin cu bin cu un comprobante cu su seguro ta valido pa un periodo di aña 2018 y si tur cos ta na ordo, e cliente por haci su pago. E ta ricibi su sticker di biaha y asina e por ta trankil pasobra e no ta bay cay den e drukte di Januari e ora ey.
Esey ta algo toch cu mester tene na cuenta, pasobra cada aña e cantidad di auto riba caminda ta aumenta masha hopi mes. E cantidad di cliente pa loke ta trata number di auto, ta aumenta hopi y esaki ta algo hopi importante pa tene cuenta cun’e, cu si warda te na ultimo, e cliente ta cay den un drukte.
Tin cu agrega cu aña 2017, tabata un aña particular pasobra, entrante 2017 a bin e cambio di ley caminda cu a elimina e pagonan pa kwartaal etc. Y door cu e cambio di ley a sosode na December aña pasa, e clientenan tabata tin hopi tiki espacio pa nan a realisa cu nan no por paga nan belasting mas den kwartaal. A bin diferente discusion, preocupacionnan riba e parti eynan.
A mantene 2017 como un aña transitorio, pero pa loke ta trata 2018, Departamento di Impuesto ta bay aplica e ley manera cu e ta, esta cu tur e automobilistanan cu tin un plachi di number cu no ta di e categoria A, nan lo mester paga e belasting den un solo biaha. Y e fecha final pa esey ta dia 31 di Januari.
Pa e automobilistanan cu si tin un plachi di categoria A, nan so por haci e escogencia, sea cu nan ta paga e belasting den un solo biaha of ta haci’e den dos biaha pa aña. E fecha final ta bira e prome mita di aña ta dia 31 di Januari y e di dos mita di aña ta dia 30 di Juli. E prome deadline tabata dia 15 di Februari. Awo esey no ta e caso mas. E ta dia 31 di Januari practicamente pa tur hende. Solamente esnan cu plachi A, so por scoge pa page sea full of mita mita.


text:
ORANJESTAD – “Un organisashon di naturalesa no ta outomátikamente un ekstenshon di gobièrnu, pero komo aktor sosial tin un responsabilidat kompletamente di su mes tambe.”
Asina Dutch Caribean Nature Alliance (DCNA) ta bisa den un karta na Otmar Oduber ku tin un konflikto ku Parke Nashonal Aruba, e fundashon ku ta manehá parkenan di naturalesa na Aruba.
Djárason atrobe e trahadónan a pone trabou abou pa mustra nan prekupashon pa e konflikto. Algun trahadó a laga sa ku nan tampoko no ta di akuerdo ku e direktiva di e fundashon. Nan ta kompartí e opinion di e minister ku ta haña ku ‘tras di su lomba’ direktiva a kambia e statütnan na desèmber. Un kambio importante ta ku e fundashon por kumpra tereno pa konservashon di naturalesa.
Palabra skèrpi
E minister a pasa pa trankilisá e trahadónan. E ta ens ku komo minister e no por mete numa den e maneho di e fundashon.
“Pero bo mester tene gobièrnu na altura si di kambio importante. Mi por yega na e konklushon tambe ku mi no por koperá mas ku e fundashon si e no tene mi na altura.”Djárason el a usa palabra skèrpi tambe: si ta nesesario e ta bai parlamento pa lanta un fundashon nobo ku sí por kolaborá ku gobièrnu.
Diálogo
P’esei DCNA ta spera ku e minister lo entablá e diálogo ku e direktiva di e fundashon atrobe. I pa pone preshon tras di e karta, a manda esaki tambe pa gobernador, promé minister i presidente di parlamento di Aruba.
Pa e trahadónan ta espesialmente importante ku lo hasi mas pa por protehá e parkenan di naturalesa aktual Arikok i Spaans Lagoen bon. Pasobra ya ta añanan largu tin un skarsedat di medio, asina mayoria di e wardadónan di parke ta haña. E fundashon tin un akuerdo ku e gobièrnu anterior pa manehá 16 área di naturalesa. Esaki a konfirmá tambe na prinsesa Beatrix durante su bishita na Aruba aña pasá. E prinsesa ta protektora di DCNA.


text:
Seroe Patrishi – Diasabra merdia algo prome cu 12:30 polis a wordo manda cu urgencia pa Seroe Patrishi, caminda cu lo tin un problema serio di famia.
Na yegada nan a wordo splica kiko ta e problema.
A bin resulta cu na e cas un yiu homber cu a bin di Hulanda kier saca su tata y e señora cu e tata ta bibando cune for di cas, paso e cas ta dje.
Na un mal manera ela yega y exigi pa nan sali e momento ey.
Polis a splica e yiu cu cos no ta bay asina, paso aparentemente e cas lo ta herencia pa e yiu, pero te ora esnan cu ta bibando aden fayece, e momento ey lo drenta na vigor.
Tin hende no ta compronde e materia ey bon. Na e sitio por a wak e señora cu un papel den man y mustrando polis esaki.
Y ora ta asina leu, lo tin di sinta cu notario pa revisa tur papel y chek un ke otro.


text:
KANTIKA 106
Kultivá Amor
1. Tur kualidat di Yehova Dios
nos ta⁀anhelá pa e siña nos.
Esun mas grandi, e prinsipal, ta⁀amor,
e laso mas ideal.
Ningun talento no tin balor
si nos no ta kultivá amor.
P’esei, na Dios nos ta supliká
pa den amor nos por abundá.
2. Amor ke yuda i kompartí,
i humildat e lo produsí.
Envidia,⁀amor no ta permití,
renkor e semper lo prevení.
Mas fásil ta pa nos pordoná,
i tur doló nos por enfrentá.
Pues, den tristesa, no lubidá
ku nunka⁀amor lo no frakasá.
(Wak tambe Huan 21:17; 1 Kor. 13:13; Gal. 6:2.)


text:
Violensha denter di e ambiente relashonal ta un problema ku desafortunadamente ta pasa na gran eskala, pero ku generalmente ta keda skondí. Hopi biaha ta indiká e fenómeno aki ku e término “violensia doméstiko”, pero en realidat esaki ta muchu limitá, mirando ku e ta duna e impreshon ku e violensia ta limitá na personanan ku ta biba huntu den e mesun kas.
Den violensia relashonal ta trata generalmente (pero no semper) di violensha físko i/òf seksual, akompañá of no dor di daño di biénes, kaminda e malhechor i e víktima ta pariente di sanger òf via di kasamentu òf ku nan tin un relashon amoroso (ekstramarital) ku otro òf ku nan tin of tabata tin un relashon amoroso ku un mitar di un pareha kasá i/òf ku ta amigu/a (di kas) di otro. Violensia relashonal por ekspresá su mes den menasa i “stalking”. Violensia relashonal por tuma lugá tur kaminda i no ta limitá su mes na un hòmber ku ta maltratá si partner femeninan i/òf su yunan. Wèl ta asina ku víktimanan di violensia relashonal den mayoría di kaso ta hende muhé i mucha, pero e ta toka hende hòmber, mayornan i hende grandi (ansianonan). Ta den masha poko kaso víktimanan ta hasi denunsia. Un parti di nan no tin kurashi pa hasi denunsia òf nan ta asumí ku polis i hustisia lo no hasi nada ku e denunsia.
Pa basta tempu kaba violensia relashonal tin atenshon partikular di Ministerio Públiko. En prinsipio, Ministerio Públiko semper ta persiguí kasonan ku por wòrdu probá. Na 2010 un a keda kla ku ta konsiderá mucha tambe komo víktima ora ku nan ta testigu di violensia relashonal.


text:
Esaki nobo version kuenta ku dos grandi kambio i un coleccion di engañonan included.
E kambio mas importante ta di inmigracion di login ku e sistema di WordPress Text, kual ta e manera pa WordPress (i algun teme i plugins) promociona version lokalidat di nan mes. Esaki ta hasi ku un par di archivonan (yama .bo/.no archivonan pasobra nan extensie) e inclui un lista di kadena traduci na aki software include.
Ta Transport awor mi no ta di utilidat palabranan ficheros, t'asina ku si bo tin e archivonan e tradusí WordPress na spañó, lo ta residensia i Transport ta utilisá e archivonan pa hasi e produccion di e interfaz na spañó. Bo Por hasi bo ta e mihó? tin un par di palabranan, un di nan ta e tin biaha ta pèrmití na produccion di unda anteriormente a wòrdu imposibel, otro ta pa traduci e ta un hende i ta konsiderá mas prensa, i e delaster ta e por keda kla ambigüedad spesialmente den kadena corda, manera e nòmber di e luna i e dia abertura.
Ta haya e buki .bo/.no archivonan, bai mas informashon tokante di kon e tarea aki por ta topa na http://trac.transposh.org/wiki/UsingGetText.
E funshon e inclui un eskrito di e na memoria cache e sistema di completo, ku awor e ta komparabel cache i baccarat ademas di version andere PC sosten. Esaki version utilidat un presentacion mas contact di dat ku mehora e atendimiento i redusi e funshon di memoria.
Mas coleccion di esaki version:
- Etiquetas di nubia di etiquetas awor ta tradusí ku mansa tradusí
- Soluciona pa escurridizo “no ta un login pa kabes valid” problema, si bo consul “Na defekto” parke dos biaha na continuacion di edgar di eleccion, por fabor eliminá e widgets/tpw_deafult.php archivo
- Pakto pa MS tradusí denunsia a añadí un espasio extra den e produccion resultado
- Kolegio e eror ku e lista ku cs emblema edgar di prevencion di bista di e emblema
E tin kambia e diseño di lugá un poko tempu, asina bo por wak e fuente di desaroyo i ku e kambio den un tempu mas real di moda.
Sperando su comentario riba e version.
Actualisa: Un eror a bisto ora ta utilisá e login sin almasenamentu den cache, si bo tin repa produccion, òf bo no por mira e produccion ku a hasi ariba, por fabor bolbe buta e login na wordpress.org, e login no ta fia awor. Danki Nicolaas pa informá ta aki.